open-index/open-wikipedia-markdown huggingface dataset:
പടക്കെത്തി ഭഗവതി തെയ്യം

വടക്കൻ മലബാറിൽ കെട്ടിയാടിച്ചു വരുന്ന ഒരു തെയ്യം.ഉലക്കയുയും ,മുറവും,തളയും ,ചൂലും, ചാണകക്കലവും കൈകളിലേന്തി, താടിയും മീശയും വെച്ച്, അർദ്ധ പുരുഷ രൂപിണിയായ ഈ ദേവത വടക്കോട്ട് തിരിഞ്ഞ് പുറപ്പെട്ടതിനാൽ വടക്കത്തി ഭഗവതി എന്ന പേരിലും അറിയപ്പെടുന്നു.വടക്കത്തി ഭഗവതി പിന്നീട് പടക്കത്തി ഭഗവതിയും പിന്നെ പടക്കെത്തി ഭഗവതിയും ആയി.പ്രതികാര ദേവതയായി പടക്ക് എത്തിയതിനാലാണ് പടക്കെത്തി ഭഗവതിയായതെന്നും പറയപ്പെടുന്നു.
## പുരാവൃത്തം
ആരിയർ നാട്ടിൽ പിറന്നു വളർന്നവളാണീ ദേവത എന്നു പക്ഷമുണ്ട്.കോലത്ത് നാട് കാണുവാൻ ആഗ്രഹത്താൽ വിശ്വകർമ്മാവിനെ വരുത്തി മരക്കലം പണിത് മരക്കലമേറി നൂറ്റെട്ടഴിയും കടന്ന് എടത്തൂർ വന്നണഞ്ഞു.നിലയൻ കടോത്ത് പടിഞ്ഞാറ്റയിലും തുരുത്തിയിലും രാമവില്യം കഴകത്തിലും പറ്റക്കെത്തി ഭഗവതി കുടിയിരുന്നത്രെ
## ഭഗവതിയുടെ അവതാര കഥ
ശ്രീപാൽക്കടൽ നടുവിലുള്ള വെള്ളിമാൻ കല്ലിന്റെ അരികത്ത് ഒരു വെള്ളി ശംഖും വെള്ളി ശംഖിന്റെ അരികത്ത് ഏഴോക്കരിമ്പനയുമുണ്ട്.ഏഴുവയസ്സായ കരിമ്പനക്ക് ഏഴു മടലിന്മേൽ എട്ടു തിരികളുളുണ്ട്.ഏഴാമത്തെ തിരിയിന്മേൽ ഏഴു പൊന്മുട്ടകൾ .അതിലാറും ഉടഞ്ഞുപോയി. ആറു മലകളിൽ വീണു.ഏഴാമത്തെ മുട്ട യുടഞ്ഞാണ് 'ദൈവക്കരു'വായത്.ഈ ദൈവക്കരു അഞ്ചാം വയസ്സിൽ വിദ്യ ആരംഭിച്ചു. ഏഴിൽ കാതു കുത്തി. വളർന്ന് തിരണ്ട വിവരമറിഞ്ഞ സഹോദരന്മാരെല്ലാം വന്നു വ്ചേർന്നു. മംഗലക്കല്ല്യാനത്തിന് ഇറച്ചി വേണം. അവരെല്ലാം അമ്പും വില്ലുമായി നായാട്ടിനു പ്ഉറപ്പെട്ടു. മറുകരയിലെ മച്ചിനിയന്മാർ ആ വിവരമറിഞ്ഞു.മാങ്കൈയും മാന്തലയും തങ്ങൾക്ക് തരണമെന്നായി. കൊടുക്കാത്തതിനാൽ നായാട്ടിനു പോയ ആറു സഹോദരന്മാരേയും മച്ചിനിയന്മാർ കൊന്നുകളഞ്ഞു.സഹോദരന്മാരുടെ മരണവിവരമറിഞ്ഞ ദൈവകന്യാവ് ആഭരണങ്ങളെല്ലാം പൊട്ടിച്ചെറിഞ്ഞ് തറ്റുടുത്ത് തപസ്വിയായി പടക്കൊരുങ്ങി പുറപ്പെട്ടു. മച്ചിനിയന്മാരെ കൺറ്റുപിടിച്ച് എല്ലാവരേയും കൊന്നൊടുക്കി.പിന്നെ കലിയടങ്ങാത രണദേവതയായി തന്റെ യാത്ര തുടർന്നു. തുളുനാട്ടിലെത്തി തുളു ച്ചേകവരോട് പടപൊരുതി തുളുത്താടിയും മീശയും നേടി.നെല്ലുകുത്തും പാണ്ടിയോട് പടപൊരുതി ഉലക്കയും മുറവും, തുളുത്തീയനോട് പടപൊരുതി ഏറ്റുകത്തിയും തളയും, മുറ്റമടിക്കുന്ന പാണ്ടിയോട് പൊരുതി ചൂലും ചാണകക്കലവവും, ദേവേന്ദ്രന്റെ വെള്ളാനയോട് പൊരുതി തുമ്പികൈയും, കൈവശപ്പെടുത്തി. ഇതെല്ലാമായാണ് യാത്ര പുറപ്പെട്ടത്.
## അവലംബം
എം.വി. വിഷ്ണുനമ്പൂതിരിയുടെ 'തെയ്യം' എന്ന പുസ്തകം

വർഗ്ഗം:തെയ്യങ്ങൾ
ബേപ്പൂർ വിളക്കുമാടം

കോഴിക്കോട് ജില്ലയിലെ ഫറൂക്കിനടുത്ത് ചാലിയം ഗ്രാമത്തിലാണ് ബേപ്പൂർ വിളക്കുമാടം സ്ഥിതി ചെയ്യുന്നത്. ഫറൂക്ക് തീവണ്ടി സ്റ്റേഷനിൽ നിന്ന് 4 കിലോമീറ്റർ ദൂരെയാണിത്. 

30.48 മീറ്റർ നീളമുള്ള ആറുവശങ്ങളുള്ള സ്തംഭമാണ് ഈ വിളക്കുമാടത്തിനുള്ളത്. ചുവപ്പും വെളുപ്പും നിറങ്ങളിൽ ഇടവിട്ടുള്ള ബാൻഡുകളായാണ് നിറം കൊടുത്തിട്ടുള്ളത്. 1977 നവംബർ 21-നാണ് ഇത് ഉപയോഗത്തിൽ വന്നത്. മെറ്റൽ ഹാലൈഡ് ദീപമാണ് പ്രകാശസ്രോതസ്സായി ഉപയോഗിക്കുന്നത്.

## ചരിത്രം
ചാലിയാർ പുഴയുടെ തെക്കൻ തീരത്ത് കടലിനടുത്തായാണ് വിളക്കുമാടം സ്ഥിതി ചെയ്യുന്നത്. ചാലിയമാണ് ഏറ്റവും അടുത്ത ഗ്രാമം. സാമൂതിരിയുടെ കീഴിലായിരുന്നു പണ്ട് ഈ പ്രദേശം. അന്ന് കഡൽമിഡി എന്നായിരുന്നു ഈ പ്രദേശം അറിയപ്പെട്ടിരുന്നത്. പതിനെട്ടാം നൂറ്റാണ്ടിന്റെ ആദ്യ സമയത്ത് ഡച്ചുകാർ സാമൂതിരിയുമായി ഒരു കരാറുണ്ടാക്കുകയും അതുപ്രകാരം ഇവിടെ ഒരു കോട്ട പണിയുകയും ചെയ്തിരുന്നു. 1766-ൽ ഹൈദർ അലി ഈ പ്രദേശം പിടിച്ചെടുത്തതിനെത്തുടർന്ന് സാമൂതിരി ആത്മഹത്യ ചെയ്യുകയും ഡച്ചുകാർ ഇവിടം വിട്ടുപോവുകയും ചെയ്തു. ടിപ്പു സുൽത്താനെ  തോൽപ്പിച്ച് ബ്രിട്ടീഷുകാർ 1799-ൽ ഈ പ്രദേശം പിടിച്ചെടുത്തു.

ഇന്ത്യയിലെ മറ്റു തുറമുഖങ്ങളെക്കൂടാതെ യൂറോപ്പിലെയും അറേബ്യയിലേയും തുറമുഖങ്ങളുമായി ബേപ്പൂരിന് കച്ചവടബന്ധങ്ങളുണ്ടായിരുന്നു. ഇത് ലക്ഷദ്വീപുകളുടെ (ആന്ത്രോത്ത്, അഗത്തി, കവരത്തി, സുഹേലിപാർ കല്പേനി എന്നിവ) പ്രധാന തുറമുഖമായിരുന്നു. ഇപ്പോഴും ലക്ഷദ്വീപിലേയ്ക്കുള്ള കപ്പലുകൾ ഇവിടെനിന്ന് പ്രവർത്തനം നടത്തുന്നുണ്ട്.

പതിനെട്ടാം നൂറ്റാണ്ടിൽ കപ്പലുകൾക്ക് ഇവിടേയ്ക്ക് പ്രവേശിക്കാനുള്ള സഹായത്തിനായി ഇവിടെ ഒരു ധ്വജസ്തംഭം സ്ഥാപിക്കപ്പെടുകയുണ്ടായി. ഡച്ചുകോട്ടയും കപ്പലുകൾക്ക് പ്രവേശിക്കാനുള്ള ഒരു വഴികാട്ടിയായിരുന്നു. പത്തൊൻപതാം നൂറ്റാണ്ടിന്റെ തുടക്കത്തിൽ ഒരു ദീപസ്തംഭം സ്ഥാപിക്കപ്പെടുകയുണ്ടായി. ബ്രിട്ടീഷുകാർ കോഴിക്കോടുള്ള തുറമുഖത്തിനായിരുന്നു കൂടുതൽ പ്രാധാന്യം കൽപ്പിച്ചത്. അതിനാൽ അവർ അവിടെ മറ്റൊരു വിളക്കുമാടം പണികഴിപ്പിച്ചു.

1956-നു ശേഷം ബേപ്പൂരിന്റെ പ്രാധാന്യം വർദ്ധിച്ചു. ഇവിടെ ഒരു വിളക്കുമാടം സ്ഥാപിക്കേണ്ടത് ആവശ്യമായി മാറി. 1977-ൽ ജെ. സ്റ്റോൺ ഇന്ത്യ നൽകിയ ഉപകരണങ്ങളുപയോഗിച്ച് ഇവിടെ ഒരു വിളക്കുമാടം സ്ഥാപിച്ചു. 1977 നവംബർ 21-നാണ് ഇത് പ്രവർത്തനമാരംഭിച്ചത്. 1998 ജൂലൈ 30-ന് മെറ്റൽ ഹാലൈഡ് ദീപം (ഇൻകാൻഡസെന്റ് ദീപത്തിന് പകരം) സ്ഥാപിക്കപ്പെട്ടു. ഡയറക്റ്റ് ഡ്രൈവ് സംവിധാനവും ഇതോടൊപ്പം സ്ഥാപിക്കപ്പെട്ടു.

## പുറത്തേയ്ക്കുള്ള കണ്ണികൾ
*http://kerala.bizhat.com/lighthouses.html

## ഇതും കാണുക
*കേരളത്തിലെ വിളക്കുമാടങ്ങൾ

## അവലംബം

വർഗ്ഗം:കേരളത്തിലെ വിളക്കുമാടങ്ങൾ
വർഗ്ഗം:കോഴിക്കോട് ജില്ല
ടെൻ ടി.വി.

ഹൈദ്രാബാദിൽ നിന്നും 2013 ഫെബ്രുവരിയിൽ ഹൈദ്രാബാദിൽ നിന്ന് സംപ്രേഷണം ആരംഭിക്കുന്ന പുതിയ തെലുങ്ക് വാർത്താ ചാനലാണ് **ടെൻ ടി.വി.** ഡോക്ടർമാർ, കർഷകതൊഴിലാളികൾ,അധ്യാപകർ തുടങ്ങി സമൂഹത്തിന്റെ എല്ലാ തുറകളിൽ നിന്നുമായി ഒരു ലക്ഷത്തിലധികം ഷെയർ ഉടമകൾ ഉണ്ട് ടെൻ ടി.വിക്ക്.
## അണിയറ പ്രവർത്തകർ
ചാനൽ ഔദ്യോഗിക വിഭാഗത്തിന്റെ സ്ഥാപനമായ സ്പൂർത്തി കമ്മ്യൂണിക്കേഷൻസും ഷെയർ ഉടമകളുടെ സ്ഥാപനമായ അഭ്യുദയയും ചേർന്നാണ് ടെൻ ടി.വി. നടത്തുന്നത്. ആന്ധ്രാപ്രദേശ് മുൻ നിയസഭാഗമായ കെ. നാഗേശ്വറാണ് ചാനലിന്റെ ചെയർമാൻ, ജേർണലിസ്റ്റായ അരുൺസാഗറാണ് ചീഫ് എക്സിക്ക്യൂട്ടീവ് ഓഫീസർ.

## അവലംബം


വർഗ്ഗം:ദൃശ്യമാദ്ധ്യമങ്ങൾ
ആലപ്പുഴ വിളക്കുമാടം

കേരളത്തിലെ നീണ്ട തീരപ്രദേശമുള്ള ജില്ലയായ ആലപ്പുഴയിലെ രണ്ട് വിളക്കുമാടങ്ങളിൽ ഒന്നാണ് **ആലപ്പുഴ വിളക്കുമാടം**. ഇത് ആലപ്പുഴ പട്ടണത്തിലാണ് സ്ഥിതി ചെയ്യുന്നത്. അന്ധകാരനഴിക്ക് സമീപത്താണ് ആലപ്പുഴയിലെ രണ്ടാമത്തെ വിളക്കുമാടമായ മനക്കോടം വിളക്കുമാടം സ്ഥിതി ചെയ്യുന്നത്. ആലപ്പുഴ വിളക്കുമാടം 1862-ലാണ് നിർമിച്ചത്. ഇത് ധാരാളം വിനോദസഞ്ചാരികളെ ആകർഷിക്കുന്നുണ്ട്. എല്ലാ ദിവസവും 1500 മുതൽ 1630 വരെയാണ് സന്ദർശകരെ അനുവദിക്കുന്നത്. പ്രവേശനഫീസ് പത്ത് രൂപയാണ്.

## ചരിത്രം
തിരുവിതാംകൂർ രാജ്യത്തിന്റെ ഭാഗമായിരുന്നു ആലപ്പുഴ. തിരുവിതാംകൂറിലെ പ്രധാന തുറമുഖങ്ങൾ വിഴിഞ്ഞം, കൊല്ലം, പുറക്കാട് എന്നിവയായിരുന്നു. പുറക്കാട് തുറമുഖം ക്ഷയിച്ചപ്പോൾ കച്ചവടക്കാരെ പുനരധിവസിപ്പിക്കാൻ തെരഞ്ഞെടുത്ത സ്ഥലമായിരുന്നുവത്രേ ആലപ്പുഴ തുറമുഖം. 1792-ലാണ് ഈ തുറമുഖം വിദേശവ്യാപാരികൾക്കായി തുറന്നുകൊടുത്തത്. 18-ആം നൂറ്റാണ്ടിൽ ഒരു വിളക്കുമരം ഇവിടെ പ്രവർത്തനമാരംഭിച്ചതായി കരുതപ്പെടുന്നു.

മാർത്താണ്ഡവർമ്മ രണ്ടാമൻ ഭരിച്ചിരുന്ന കാലത്തായിരുന്നു ഇപ്പോഴുള്ള വിളക്കുമാടം നിർമ്മിക്കാനുള്ള പ്രവൃത്തി തുടങ്ങിയത്. 1860 ഏപ്രിൽ 26-ന് കല്ലിടീൽ കർമ്മം ചെയ്തത് മിസ്സിസ് മൗ ക്രൗഫോർഡ് എന്ന സ്ത്രീയായിരുന്നുവത്രേ. 1861-ൽ ആയില്യം തിരുനാൾ രാമവർമ്മയുടെ കാലത്ത് നിർമ്മാണം പൂർത്തിയായി. വെളിച്ചെണ്ണയുപയോഗിച്ച് പ്രവർത്തിക്കുന്ന ഒരു ദീപം (മെസേഴ്സ് ചാൻസ് ബ്രദേഴ്സ് ഓഫ് ബിർമിംഘാം നിർമിച്ചത്) 1862 മാർച്ച് 28-ന് പ്രവർത്തിച്ചുതുടങ്ങി. 1952 വരെ ഈ സംവിധാനം പ്രവർത്തിച്ചിരുന്നുവത്രേ. പിന്നീട് ഗാസ് ഉപയോഗിച്ചുള്ള ഫ്ലാഷ് ചെയ്യുന്ന തരം ദീപം (എ.ജി.എ. നിർമിതം) നിലവിൽ വന്നു.

1960-ൽ വൈദ്യുതി ലഭ്യമായതിനെത്തുടർന്ന് മെസേഴ്സ് ബി.ബി.റ്റി. പാരീസ് നിർമിച്ച ഉപകരണം ഉപയോഗിച്ചുതുടങ്ങി. 1960 ആഗസ്റ്റ് 4-ന്. 1998 ഏപ്രിൽ 8-ന് ഡയറക്റ്റ് ഡ്രൈവ് സംവിധാനം ഉപയോഗിച്ചു തുടങ്ങി. 1998 ഡിസംബർ 30 മുതൽ അടിയന്തരഘട്ടങ്ങളിൽ ഉപയോഗിക്കാനുള്ള ഒരു സംവിധാനവും ഡയറക്റ്റ് ഡ്രൈവ് സംവിധാനവും നിലവിൽ വന്നു. ഇൻകാൻഡസെന്റ് ദീപങ്ങൾ 1999 ഫെബ്രുവരി 28-ൽ മെറ്റൽ ഹാലൈഡ് ദീപങ്ങൾക്ക് വഴിമാറി.

മുപ്പതടി ഉയരമുള്ള വിളക്കുമാടത്തിനുള്ളിൽ തേക്കിൻ തടിയിൽ നിർമിച്ച ഒരു കോവണിയുണ്ട്. ഈ വിളക്കുമാടം ഇപ്പോഴും പ്രവർത്തിക്കുന്നുണ്ട്. വെള്ളനിറത്തിലായിരുന്നു ആദ്യം ഈ വിളക്കുമരത്തിന്റെ പെയിന്റിംഗ്. 2000-ൽ ഇത് ചുവപ്പും വെള്ളയും വലയങ്ങളാക്കി മാറ്റപ്പെട്ടു.

## സന്ദർശനം
+91-477-2253459 എന്ന നമ്പറിൽ വിളക്കുമാടത്തിന്റെ നടത്തിപ്പുകാരുമായി ബന്ധപ്പെടാം.

2007-ൽ ഇവിടെ സന്ദർശകരെ അനുവദിക്കാൻ തുടങ്ങി. ഉച്ചയ്ക്കു ശേഷം 3മണി മുതൽ 5 മണി വരെ ഈ വിളക്കുമാടം സന്ദർശിക്കാവുന്നതാണ്. മുതിർന്നവർക്ക് 10, കുട്ടികൾക്ക് 3 എന്നിങ്ങനെയാണ് സന്ദർശനനിരക്ക്. വിദേശികളുടെ സന്ദർശനഫീസ് 25 രൂപയാണ്.
ചിത്രങ്ങൾ എടുക്കാൻ ക്യാമറ കൊണ്ടുവന്നാൽ പ്രതേകം ഫീസ്‌ ഈടാക്കുന്നതാണ്.

## ചിത്രശാല

Aladin lamp.JPG|അലാഡിൻ വിളക്ക്, ലൈറ്റ്‌ഹൗസ് മ്യൂസിയം
Light House of alleppey.jpg
Alappuzha Beach Light House.jpg|സന്ദർശകർ ലൈറ്റ്‌ഹൗസിനു മുകളിൽ


## ഇതും കാണുക
*കേരളത്തിലെ വിളക്കുമാടങ്ങൾ

## അവലംബം


വർഗ്ഗം:കേരളത്തിലെ വിളക്കുമാടങ്ങൾ
വർഗ്ഗം:ആലപ്പുഴ ജില്ല
ഇരുമുള്ളി

ഏഴ് മീറ്ററോളം ഉയരം വയ്ക്കുന്ന, തടിയിൽ കടുപ്പമേറിയ മുള്ളുകളുള്ള ഒരു ചെറിയ വൃക്ഷമാണ് **ഇരുമുള്ളി**. . 600 മുതൽ 1600 മീറ്റർ വരെ ഉയരമുള്ള അർദ്ധ-നിത്യഹരിതവനങ്ങളിൽ കാണുന്നു. പലപേരുകളിലും അറിയപ്പെടുന്നു. കായകൾ ഭക്ഷ്യയോഗ്യമാണ്. കുരുവിൽ 67% ത്തോളം എണ്ണ അടങ്ങിയിട്ടുണ്ട്. ഇത് സോപ്പുണ്ടാക്കാനും ഘർഷണം കുറയ്ക്കാനുള്ള എണ്ണയായും ഉപയോഗിക്കുന്നു. കണ്ണൂരിലെ കുറിച്യസമുദായത്തിൽ പെട്ടവർ ഇരുമുള്ളിയുടെ വേര് ചതച്ച് വയറുവേദനയ്ക്ക് ഔഷധമായി ഉപയോഗിക്കുന്നു. അവർ ഈ മരത്തിനെ **മലയമ്മച്ചി** എന്നു വിളിക്കുന്നു. തമിഴ്‌നാട്ടിലെ തിരുനെൽവേലിയിലെ ആദിവാസികൾ  ഇലയരച്ച് ത്വഗ്രോഗങ്ങൾക്ക് ഉപയോഗിക്കുന്നു.

1838 -ലാണ് ആദ്യമായി ഈ ജനുസിനെ വിവരിക്കുന്നത്.  (2014 സെപ്തംബർ വരെയുള്ള അറിവു വച്ച്) ഈ ജനുസിൽ  ഈ ഒരു സ്പീഷിസ് മാത്രമേയുള്ളൂ.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.biotik.org/india/species/s/sclepent/sclepent_en.html 
* http://www.biotik.org/laos/species/s/sclpe/sclpe_en.html 
* http://www.iucnredlist.org/details/34557/0
* http://thewesternghats.in/biodiv/species/show/18226 

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ഒരു സ്പീഷീസ് മാത്രമുള്ള സസ്യജനുസ്സുകൾ
ലോകാവസാനം 2012-ൽ എന്ന പ്രചരണം

ലഘുചിത്രം|മായൻ കലണ്ടർ പ്രകാരം ലോകാവസാനം പ്രവചിക്കുന്നതിനു കാരണമായ ഭാഗം
2012 ഡിസംബർ 21 ന് ലോകം അവസാനിക്കും എന്ന  മായൻ കലണ്ടറിലെ പ്രവചനം  ജനങ്ങൾക്കിടയിൽ പ്രചരിച്ചിട്ടുണ്ട്. മായൻ കലണ്ടർ പ്രകാരം 5125 വർഷം കൊണ്ട് അവസാനിക്കുന്ന സമയചക്രത്തിലെ അവസാന ദിവസമാണ് 2012 ഡിസംബർ 21. ജ്യോതിഷപരമായും സംഖ്യാശാസ്ത്രപരമായും ഉള്ള നിരവധി വിശ്വാസങ്ങളുടെ പിന്തുണ ഈ ആശയത്തിന് ലഭിക്കുകയും ചെയ്തു. നാസയുൾപ്പടെയുള്ള ശാസ്ത്രരംഗത്ത് പ്രവർത്തിക്കുന്ന സംഘടനകളും മറ്റു വ്യക്തികളും ജനങ്ങൾക്കിടയിൽ പ്രചരിച്ചുവരുന്ന ഈ അന്ധവിശ്വാസത്തിനെതിരെ പ്രചരണങ്ങൾ നടത്തി. 2012 ഡിസംബർ 21 കഴിഞ്ഞതോടെ അതിന്റെ വിശ്വാസക്കാർക്കും അത് സങ്കൽപ്പം മാത്രമായിരുന്നു എന്നു ബോധ്യം വന്നിട്ടുണ്ട്.
## മറ്റു വിശ്വാസങ്ങൾ
നിബിരു എന്ന ഗ്രഹം ഭൂമിയുമായി കൂട്ടിയിടിക്കും എന്ന വിശ്വസവും നിലവിലുണ്ടായിരുന്നു. മായൻ കലണ്ടറുമായി നേരിട്ട് ബന്ധമില്ലെങ്കിൽക്കൂടിയും ആരും കണ്ടിട്ടില്ലാത്ത ഈ ഗ്രഹവും ഡിസംബർ 21 ലെ ലോകാവസാനപ്രചരണങ്ങൾക്ക് ആക്കം കൂട്ടിയിട്ടുണ്ട്. ഭൂമിയുടെ കാന്തികധ്രുവങ്ങൾ പരസ്പരം മാറിപ്പോകുമെന്നും ആ സമയത്ത് സൗരജ്വാലകൾ ഭൂമിയിൽ പ്രശ്നങ്ങൾ സൃഷ്ടിക്കും എന്ന പ്രചരണവും ഉണ്ടായിരുന്നു. നാസയിലെ ശാസ്ത്രജ്ഞർ ഈ പ്രചരണത്തെയും മുഖവിലയ്ക്ക് എടുത്തില്ല. ഗ്രഹങ്ങളും സൂര്യനും ഭൂമിയും എല്ലാം ഒരു പ്രത്യേകരീതിയിൽ അണിനിരക്കുമെന്നും അതിലൂടെ ഭൂമിക്ക് നാശം സംഭവിക്കും എന്നതായിരുന്നു മറ്റൊരു പ്രചരണം. നോട്രഡാമസിന്റെ പ്രവചനവും മറ്റൊരു കൂട്ടർ എടുത്തുകാണിച്ചിരുന്നു. 
2012 എന്ന സിനിമയും ഈ ആശയത്തെ അധികരിച്ച് ഇറങ്ങിയതായിരുന്നു. 

വർഗ്ഗം:വിശ്വാസങ്ങൾ
ഇടപ്പള്ളി കരുണാകരമേനോൻ

thumb|200px|വലത്ത്‌|'''ഇടപ്പള്ളി കരുണാകരമേനോൻ'''
പ്രമുഖനായ മലയാള സാഹിത്യകാരനും വിവർത്തകനുമായിരുന്നു **ഇടപ്പള്ളി കരുണാകരമേനോൻ**(28 ഏപ്രിൽ 1905 - 1965). 1935 ൽ ദസ്തസേവ്സ്കിയുടെ *കുറ്റവും ശിക്ഷയും* മലയാളത്തിലേക്ക് വിവർത്തനം ചെയ്തു. മലയാളത്തിലേക്ക് മൊഴിമാറ്റം ചെയ്യപ്പെടുന്ന ആദ്യ റഷ്യൻ നോവലാണ് ഇത്. പച്ച മലയാള പദങ്ങൾ മാത്രം ഉൾപ്പെടുത്തി ഒരു നിഘണ്ടുവും അദ്ദേഹം തയ്യാറാക്കിയിരുന്നു.
## ജീവിതരേഖ
1905-ൽ ഇടപ്പള്ളിയിൽ ജനിച്ചു. ഇടപ്പള്ളി, ആലുവ, കോഴിക്കോട്, എറണാകുളം എന്നിവിടങ്ങളിൽ വിദ്യാഭ്യാസം നടത്തി. സരസകവി കുട്ട്യപ്പനമ്പ്യാരിൽ നിന്ന് സംസ്കൃതം അഭ്യസിച്ചു. ഇടപ്പള്ളി കവികളായിരുന്ന ചങ്ങമ്പുഴ കൃഷ്ണപിള്ള, ഇടപ്പള്ളി രാഘവൻപിള്ള എന്നിവരുടെ സാഹിത്യ ഗുരുവാണ് ഇദ്ദേഹം. ഇടപ്പള്ളി സാഹിത്യ സമാജത്തിന്റെ സ്ഥാപകനായ ഇദ്ദേഹം സമസ്ത കേരള സാഹിത്യ പരിഷത്തിന്റെ ആദ്യ സെക്രട്ടറിയായിരുന്നു. 1965-ൽ നിര്യാതനായി. നിരൂപകനും ഉപന്യാസകാരനുമായ പ്രൊഫ. എസ്.കെ. വസന്തൻ ഇദ്ദേഹത്തിന്റെ മകനാണ്.
## കൃതികൾ
*മകൻ (കവിതാസമാഹാരം)
*ചങ്ങമ്പുഴ മാർത്താണ്ഡൻ (നാടകം)
*പെരുമാളുടെ തേവാരി (ഖണ്ഡകാവ്യം) 
*ഭൂതനാഥോദ്ഭവം (ആട്ടക്കഥ)
## വിവർത്തനങ്ങൾ
*കുറ്റവും ശിക്ഷയും
*തൊണ്ണൂറ്റിമൂന്ന് (വിക്ടർ യൂഗോ)
*ഇഡിയറ്റ് (ദസ്തസേവ്സ്കി)
*യുദ്ധവും സമാധാനവും (ലിയോ ടോൾസ്റ്റോയ്) 
## പുരസ്കാരങ്ങൾ
## അവലംബം

## അധിക വായനക്ക്
## പുറം കണ്ണികൾ

വർഗ്ഗം:1905-ൽ ജനിച്ചവർ
വർഗ്ഗം: 1965-ൽ മരിച്ചവർ
വർഗ്ഗം:ഏപ്രിൽ 28-ന് ജനിച്ചവർ

വർഗ്ഗം:മലയാള ഗദ്യസാഹിത്യകാരന്മാർ
വർഗ്ഗം:മലയാളം വിവർത്തകർ
നോബത്ഖാന

മുഗൾ കൊട്ടാരങ്ങളുടെയും കോട്ടകളുടെയും കവാടങ്ങൾക്കടുത്തുള്ള വാദ്യസംഘങ്ങളുടെ കേന്ദ്രത്തെയാണ് **നോബത്ഖാന** അഥവാ **നക്കാർഖാന** (ഹിന്ദി: नौबत ख़ाना, ഉർദ്ദു: ) എന്നറിയപ്പെടുന്നത്. ഇവിടെ വായിക്കുന്ന നോബത് എന്ന പേരിലുള്ള പ്രത്യേകതരത്തിലുള്ള വാദ്യശൈലിയിൽനിന്നാണ് ഈ പേര് വന്നത്. ഖാന എന്ന പേർഷ്യൻ വാക്കിന് മുറി എന്നുമാണർത്ഥം. മിക്ക മുഗൾ കോട്ടകളിലും മുഗൾ ബന്ധമുള്ള രജപുത്രരുടെ കോട്ടകളിലും (ഉദാഹരണം:ആംബർ കോട്ട) നോബത്ഖാന കാണാം.

## ചിത്രശാല

File:Amber Fort - Information on Naubatkhana.jpg|ആംബർ കോട്ടയിലെ നോബത് ഖാനയെക്കുറിച്ചുള്ള വിവരണം
പ്രമാണം:Amber Fort Jaipur Rajasthan India (2).JPG|ആംബർ കോട്ടയിലെ സിംഹ് പോളും ചാന്ദ് പോളും. ചാന്ദ് പോളിനുമുകളിലാണ് ഇവിടത്തെ നോബത്ഖാന. ഇവിടെ ഇപ്പോഴും വാദ്യസംഘത്തെ നിയമിച്ചിട്ടുണ്ട്.


വർഗ്ഗം:മുഗൾ വാസ്തുകല
മൈക്കൽ ക്ലാർക്ക്

ഒരു ഓസ്ട്രേലിയൻ ദേശീയ ക്രിക്കറ്റ് ടീമംഗമാണ് **മൈക്കൽ ജോൺ ക്ലാർക്ക്** (1981 ഏപ്രിൽ 2 ന് ജനനം). നിലവിൽ ഓസ്ട്രേലിയൻ ദേശീയ  ടെസ്റ്റ് ടീമിന്റെ ക്യാപ്റ്റൻ കൂടിയാണ് അദ്ദേഹം. വലം കൈ ബാറ്റ്സ്മാനും പാർട്ട് ടൈം ഇടം കൈ സ്പിന്നറുമാണ് ക്ലാർക്ക്. പ്രാദേശിക തലത്തിൽ ന്യൂ സൗത്ത് വെയ്ൽസിനു വേണ്ടിയായിരുന്നു അദ്ദേഹം കളിച്ചിരുന്നത്. ഏകദിനത്തിലും ടെസ്റ്റിലും കൂടൂതൽ ശ്രദ്ധ കേന്ദ്രീകരിക്കാൻ വേണ്ടി 2011 ജനുവരിയിൽ അദ്ദേഹം തന്റെ ക്യാപ്റ്റൻസി ട്വന്റി-20യിൽ നിന്ന് ഒഴിഞ്ഞു. 2012 നവംബർ 22ന് ദക്ഷിണാഫ്രിക്കയ്ക്കെതിരെ അഡ്ലെയ്ഡ് ഓവലിൽ നടന്ന ടെസ്റ്റ് ക്രിക്കറ്റിൽ ഇരട്ട സ്വെഞ്ചുറി നേടിയതോടെ, ഒരു കലണ്ടർ വർഷം 4 ഇരട്ട സ്വെഞ്ചുറി നേടുന്ന ആദ്യ കളിക്കാരൻ എന്ന നേട്ടത്തിനർഹനായി. ന്യൂസീലൻഡിനെതിരായ ലോകകപ്പ് ഫൈനൽ മത്സരത്തിനുശേഷം 2015 മാർച്ച്‌ 29-ാം തീയതി അദ്ദേഹം ഏകദിന ക്രിക്കറ്റിൽ നിന്നും വിരമിച്ചു.

## അവലംബം

വർഗ്ഗം:1981-ൽ ജനിച്ചവർ
വർഗ്ഗം:ഏപ്രിൽ 2-ന് ജനിച്ചവർ
വർഗ്ഗം:ഓസ്ട്രേലിയൻ ക്രിക്കറ്റ് കളിക്കാർ‎
വർഗ്ഗം:അരങ്ങേറ്റ ടെസ്റ്റിൽ ശതകം നേടിയ ക്രിക്കറ്റ് കളിക്കാർ
വർഗ്ഗം:ഓസ്ട്രേലിയൻ ക്രിക്കറ്റ് ടീം നായകന്മാർ
സൂരജ് ശർമ

ലൈഫ് ഓഫ് പൈ എന്ന ചലച്ചിത്രത്തിലെ കേന്ദ്ര കഥാപാത്രത്തെ അവതരിപ്പിച്ച നടനാണ് **സൂരജ് ശർമ**.ന്യൂഡെൽഹിയിൽ ജനിച്ച സൂരജിന്റെ അചഛ്നും അമ്മയും മലയാളികളാണ്. ആങ് ലീ സംവിധാനം ചെയ്ത ലൈഫ് ഓഫ് പൈ, അതേ പേരിലുള്ള നോവലിന്റെ ചലച്ചിത്ര ആവിഷ്കരണമാണ്.  
## അവലംബം

വർഗ്ഗം:1993-ൽ ജനിച്ചവർ

വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
കെടാമംഗലം പപ്പുക്കുട്ടി

200px|ലഘുചിത്രം|കെടാമംഗലം പപ്പുക്കുട്ടി
ജനകീയപക്ഷത്തു നിന്ന്  കവിതകൾ രചിച്ച സാഹിത്യകാരനായിരുന്നു **കെടാമംഗലം പപ്പുക്കുട്ടി**.

## ജീവിതരേഖ
കെടാമംഗലം എന്ന പേരിൽ അറിയപ്പെടുന്ന പപ്പുക്കുട്ടി വടക്കൻ പറവൂരിൽ കെ.യു. രാമന്റേയും വി.കെ. താച്ചിയുടേയും പുത്രനായി ജനിച്ചു. തിരുവന്തപുരം ലോ കോളേജിൽ നിന്നു നിയമബിരുദം നേടിയതിനു ശേഷം പറവൂർ കോടതിയിൽ വക്കീലായി പ്രാക്റ്റീസ്‌ ആരംഭിച്ചു. രാഷ്ട്രീയ, തൊഴിലാളിസംഘടനാപ്രവർത്തകനുമായിരുന്നു.
## കൃതികൾ
## കാവ്യ സമാഹാരം
*പൂവിതളും കാരമുള്ളും
*അതിലാളനം
*ആശ്വാസനിശ്വാസം
*കടത്തുവഞ്ചി
*ഞങ്ങൾ - ചോദിക്കും
*അവൾ - പറന്നു
*മന്ത്രിയുടെ മകൾ
*ആമയും പെൺസിംഹവും
## കഥാസമാഹാരം
*വയലും ഹൃദയവും
## നോവൽ
വെള്ളിക്കുന്തം
## ജീവചരിത്രം
*ഞാൻ കണ്ട കേസരി
*കവികളുടെ കേസരി
## പുരസ്കാരങ്ങൾ
*തിരുവിതാംകൂർ ലേബർ അസോസിയേഷൻ അദ്ദേഹത്തെ തൊഴിലാളികവിയായി പ്രഖ്യാപിച്ച്‌ സ്വർണ്ണമുദ്ര നൽകി ആദരിച്ചു.
## അവലംബം


വർഗ്ഗം:1909-ൽ ജനിച്ചവർ
വർഗ്ഗം: 1974-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:മലയാളകവികൾ
വി.ടി. അരവിന്ദാക്ഷമേനോൻ

പ്രമുഖനായ ഒരു മലയാള നാടക അഭിനേതാവായിരുന്നു **വി.ടി. അരവിന്ദാക്ഷമേനോൻ**(1921 - 1995).

## ജീവിതരേഖ
കേരളീയ നടൻ. കൊടുങ്ങല്ലൂർ വടശ്ശേരി തൈപ്പറമ്പു വീട്ടിൽ കൊച്ചുരാമവാര്യരുടെയും പാറുക്കുട്ടി അമ്മയുടെയും മകനായി 1921 ജൂല. 22-ന് ജനിച്ചു. വിദ്യാഭ്യാസകാലത്തു തന്നെ പല സംഗീതനാടകമത്സരങ്ങളിലും പങ്കെടുത്ത് വിജയംവരിച്ചു. ഹൈസ്കൂൾ വിദ്യാഭ്യാസം പൂർത്തിയാക്കിയശേഷം ശാസ്ത്രീയസംഗീതം അഭ്യസിക്കുകയും കച്ചേരികൾ നടത്തുകയും ചെയ്തു. 1951 മുതലാണ് പ്രൊഫഷണൽ നാടകവേദിയുമായി ബന്ധപ്പെട്ടത്. കെടാമംഗലം പപ്പുക്കുട്ടി എഴുതിയ ബാങ്കർ എന്ന നാടകത്തിലാണ് ആദ്യമായി അഭിനയിച്ചത്. തുടർന്ന് 'ഓച്ചിറ പരബ്രഹ്മോദയം', 'കലാനിലയം' തുടങ്ങിയ പ്രൊഫഷണൽ നാടകസംഘങ്ങളിൽ അംഗമായി ഇന്ത്യയുടെ വിവിധ ഭാഗങ്ങളിൽ നടന്ന നാടകാവതരണങ്ങളിൽ പങ്കെടുത്തു. കൂടാതെ ഇന്ദുലേഖ, സ്ത്രീ, ധർമശാസ്താവ് തുടങ്ങിയ ചലച്ചിത്രങ്ങളിലും അഭിനയിച്ചിട്ടുണ്ട്. 1995-ൽ അരവിന്ദാക്ഷമേനോൻ അന്തരിച്ചു. 
## അഭിനയിച്ച പ്രധാന നാടകങ്ങൾ
*ബാങ്കർ 
*പഴശ്ശിരാജ
*കുഞ്ഞാലി മരയ്ക്കാർ
* കായംകുളം കൊച്ചുണ്ണി
*കടമറ്റത്തു കത്തനാർ
## പുരസ്കാരങ്ങൾ
*1965-ൽ കേന്ദ്ര സംഗീതനാടക അക്കാദമി അവാർഡ്
*1970-ൽ കേരള സംഗീതനാടക അക്കാദമി അവാർഡ്
## അവലംബം


വർഗ്ഗം:1921-ൽ ജനിച്ചവർ
വർഗ്ഗം: 1995-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:നാടക അഭിനേതാക്കൾ
നാനമോലി ഭിക്ഷു

ബ്രിട്ടനിൽ ജനിച്ച് വളരെക്കാലം ശ്രീലങ്കയിൽ ജീവിച്ച ഒരു ഥേരവാദ ബുദ്ധമത ഭിക്ഷുവായിരുന്നു **നാനമോലി ഭിക്ഷു**. ജനന സമയത്തെ പേര് ഓസ്ബെർട്ട് മൂർ (Osbert Moore) എന്നായിരുന്നു. 1905-ൽ ജനിച്ച് 1960 മാർച്ച് 8-നു ശ്രീലങ്കയിൽ നിര്യാതനായി. പാലി സാഹിത്യത്തിന്റെ പരിഭാഷകൻ ആയിരുന്നു.

രണ്ടാം ലോക മഹായുദ്ധകാലത്ത് രഹസ്യാന്വേഷകനായി പ്രവർത്തിക്കുകയും നീച്ചെയുടെ ബുദ്ധമതസിദ്ധാന്തങ്ങളുടെ അവലോകനങ്ങളിൽ ആകൃഷ്ടനാവുകയും ചെയ്തു. യുദ്ധാനന്തരം സുഹൃത്തായിരുന്ന  ഹരോൾഡ് എഡ്വാർഡ് മസ്സോണിനൊപ്പം ബുദ്ധമതം സ്വീകരിച്ചു. പിന്നീടുള്ള 11 വർഷങ്ങൾ ശ്രീലങ്കയിൽ ജീവിച്ച് ബുദ്ധമത ഗ്രന്ഥങ്ങൾ പാലിയിൽ നിന്ന് ആംഗലേയത്തിലേക്ക് വിവർത്തനം ചെയ്യുകയും ചെയ്തു.
## അവലംബം


## ഗ്രന്ഥസൂചിക
* *The Life of Nyanatiloka: The Biography of a Western Buddhist Pioneer* Bhikkhu Nyanatusita and Hellmuth Hecker, Kandy, 2009. View online.

വർഗ്ഗം:1905-ൽ ജനിച്ചവർ
വർഗ്ഗം: 1960-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മാർച്ച് 8-ന് മരിച്ചവർ
വർഗ്ഗം:ബുദ്ധമതത്തിലേക്ക് പരിവർത്തനം ചെയ്തവർ
വർഗ്ഗം:പാലി
വധശിക്ഷ എസ്തോണിയയിൽ

വധശിക്ഷ നിർത്തലാക്കിയ രാജ്യമാണ് എസ്തോണിയ. 1991 സെപ്റ്റംബർ 11-നാണ് ഇവിടെ അവസാനമായി വധശിക്ഷ നടപ്പാക്കപ്പെട്ടത്. കൊലപാതകക്കുറ്റത്തിന് ശിക്ഷിക്കപ്പെട്ട റൈൻ ഓറുസ്റ്റെ എന്നയാളെ കഴുത്തിനു പിന്നി‌ൽ വെടിവച്ച് കൊല്ലുകയായിരുന്നു.  1998 മാർച്ച് 18-ന് മനുഷ്യാവകാശങ്ങൾക്കായുള്ള യൂറോപ്യൻ കൺവെൻഷന്റെ ആറാം പ്രോട്ടോക്കോളിൽ ഒപ്പുവച്ചതോടെ ഇവിടെ വധശിക്ഷ പൂർണ്ണമായി ഇല്ലാതെയായി.

## ചരിത്രം
1920 ഫെബ്രുവരി 1 മുതൽ 1940-ൽ സോവിയറ്റ് യൂണിയനിൽ ലയിക്കുന്നതുവരെ മരണശിക്ഷ വിധിക്കപ്പെടുന്നവർക്ക് ശിക്ഷാരീതി തിരഞ്ഞെടുക്കാനുള്ള അവകാശമുണ്ടായിരുന്നു. വിഷം കുടിച്ച് ആത്മഹത്യ ചെയ്യുകയോ തൂക്കിലേറ്റപ്പെടുകയോ ആയിരുന്നു ലഭ്യമായ മാർഗ്ഗങ്ങൾ. മരണ വിധി വായിച്ചുകേൾപ്പിച്ച ശേഷം വിഷം കുടിച്ച് ആത്മഹത്യ ചെയ്യാൻ താ‌ല്പര്യമുണ്ടോ എന്ന് ചോദിക്കുകയും ഇല്ല എന്നാണ് ഉത്തരമെങ്കിൽ അഞ്ച് മിനിട്ടിനുള്ളിൽ തൂക്കിലേറ്റുകയുമാണ് ചെയ്യേണ്ടതെന്ന് വ്യവസ്ഥയുണ്ടായിരുന്നു. നാഷണൽ ഹെൽത്ത് ബോർഡിനായിരുന്നു വിഷം എന്തുവേണമെന്ന് തിരഞ്ഞെടുക്കാനുള്ള അധികാരം.  എട്ടുപേരുള്ള ഫയറിംഗ് സ്ക്വാഡുപയോഗിച്ചായിരുന്നു സൈനിക കുറ്റവാളികളുടെ ശിക്ഷ നടപ്പാക്കിയിരുന്നത്. 

## അവലംബം

എസ്തോണിയ
വർഗ്ഗം:വധശിക്ഷ - വിവിധ രാജ്യങ്ങളിൽ
വധശിക്ഷ ചെക്ക് റിപ്പബ്ലിക്കിൽ

1990-ൽ നിർത്തലാക്കപ്പെടും വരെ ചെക്കോസ്ലോവാക്യയിൽ വധശിക്ഷ നിലവിലുണ്ടായിരുന്നു. 1989-ലാണ് അവസാന വധശിക്ഷ നടപ്പിലാക്കപ്പെട്ടത്. ചെക്ക് റിപ്പബ്ലിക്ക് രൂപീകരിക്കപ്പെട്ടത് ഇതിനു ശേഷം 1993-ലാണെങ്കിലും ഈ തീരുമാനം ലംഘിച്ചിട്ടില്ല.
## ചരിത്രം
ഓസ്ട്രിയൻ രാജഭരണം നിലവിലുണ്ടായിരുന്ന കാലത്ത് വധശിക്ഷ സാധാരണമായിരുന്നു. 1787-നും 1795-നുമിടയിൽ വിശുദ്ധ റോമൻ ചക്രവർത്തിയായ ജോസഫ് രണ്ടാമന്റെ കീഴിൽ വധശിക്ഷ നിർത്തലാക്കപ്പെട്ടിരുന്നു. 1918-ൽ ചെക്കോസ്ലോവാക്യ രൂപീകൃതമായശേഷവും വധശിക്ഷ നിയമവിധേയമായിരുന്നു. 1918 മുതൽ 1989 വരെ 1217 ആ‌ൾക്കാരെ നിയമത്തിന്റെ കീഴിൽ വധശിക്ഷയ്ക്ക് വിധേയമാക്കിയിട്ടുണ്ട്. 1939-നും 1945-നും ഇടയിൽ ചെക്കോസ്ലോവാക്യ വിദേശ അധീനതയിലായിരുന്നപ്പോഴും സ്ലൊവാക് സ്റ്റേറ്റ് നിലവിലുണ്ടായിരുന്നപ്പോഴും ആയിരക്കണക്കിനാൾക്കാരെ വധിച്ചിട്ടുണ്ടാവാം. ഇതിൽ ഉദ്ദേശം 1079 ആൾക്കാരെ പാൻക്രാക്ക് ജയിലിൽ ഗില്ലറ്റിൻ ഉപയോഗിച്ച് വധിക്കുകയായിരുന്നു.

ചെക്കോസ്ലോവാക്യയിലെ അവസാന വധശിക്ഷ 1989 ജൂൺ 8 -നാണ് നടന്നത്. സ്റ്റെഫാൻ സ്വിറ്റെക് എന്നയാളെ മൂന്നുപേരെ കൊന്ന കുറ്റത്തിന് ബ്രാറ്റിസ്ലാവയിലെ ജയിലിൽ വച്ച് തൂക്കിക്കൊല്ലുകയായിരുന്നു. നിലവിലുള്ള ചെക്ക് റിപ്പബ്ലിക്കിന്റെ കീഴിലുള്ള പ്രദേശങ്ങളിൽ നടന്ന അവസാന വധശിക്ഷ 1989 ഫെബ്രുവരി 2-നായിരുന്നു നടന്നത്. വ്ലാഡിമിർ ലൂലെക് എന്നയാളെ തെന്റെ ഭാര്യയെയും നാലുകുട്ടികളെയും കൊന്ന കുറ്റത്തിന് പാൻക്രാക്ക് ജയിലിൽ തൂക്കിക്കൊല്ലുകയായിരുന്നു. സ്ഡെനെക് വോകാസെക് എന്നയാളെ വധശിക്ഷയ്ക്ക് വിധിച്ചുവെങ്കീലും 1990-ൽ ശിക്ഷ ജീവപര്യന്തമായി കുറയ്ക്കപ്പെട്ടു.

## വധശിക്ഷ നിർത്തലാക്കൽ
1989-ൽ കമ്യൂണിസ്റ്റ് പാർട്ടി അധികാരത്തിൽ നിന്ന് പുറത്തായതിനെത്തുടർന്ന് പുതിയ പ്രസിഡന്റ് വക്ലാവ് ഹാവൽ പാർലമെന്റിൽ വധശിക്ഷ നിർത്തലാക്കൽ നിയമം അവതരിപ്പിച്ച് പാസാക്കി. 1990 മേയ് മാസത്തെ ക്രിമിനൽ നിയമഭേദഗതി വധശിക്ഷയ്ക്ക് പകരം ജീവപര്യന്തം തടവുശിക്ഷ നൽകാനുള്ള വ്യവസ്ഥ കൊണ്ടുവന്നു. 1991 ജനുവരിയിൽ പുതിയ ഭരണഘടന പ്രകാരം വധശിക്ഷ നിരോധിക്കപ്പെട്ടു.

## അവലംബം

## പുറത്തേയ്ക്കുള്ള കണ്ണികൾ
* List of all people executed in Czechoslovakia, historical background, laws, bibliography(in Czech, MS Word document, by Google)

ചെക്ക് റിപ്പബ്ലിക്ക്
വധശിക്ഷ ക്രോയേഷ്യയിൽ

1974-ലാണ് **[[Croatia|ക്രോയേഷ്യയിൽ]]** വധ‌ശിക്ഷ നിർത്തലാക്കപ്പെട്ടത്. ഫെഡറൽ കുറ്റകൃത്യങ്ങൾക്ക് യൂഗോസ്ലാവ്യയ്ക്കകത്ത് വധശിക്ഷ പിന്നീടും നിയമവിധേയമായിരുന്നു. 1990-ലെ ഭരണഘടനയുടെ ആർട്ടിക്കിൾ ഇരുപത്തൊന്ന് പ്രകാരമാണ് പിന്നീട് വധശിക്ഷ നിർത്തലാക്കപ്പെട്ടത്. 

1959 വരെ തൂക്കിക്കൊല്ലൽ ആയിരുന്നു വധശിക്ഷ നടപ്പിലാക്കുന്ന രീതി എങ്കിലും പിന്നീട് ഫയറിംഗ് സ്ക്വാഡ് ഉപയോഗിച്ച് വധശിക്ഷ നടപ്പിലാക്കാൻ തുടങ്ങി. അവസാന സിവിലിയൻ കുറ്റവാളിക്ക് വധശിക്ഷ നൽകിയത് 1987-ലാണ്.

മനുഷ്യാവകാശങ്ങൾക്കായുള്ള യൂറോപ്യൻ കൺവെൻഷന്റെ 13-ആം പ്രോട്ടോക്കോളിൽ ക്രോയേഷ്യ ഒപ്പുവച്ചിട്ടുണ്ട്. 2002 ജൂലൈ 3-നാണ് ഈ കൺവെൻഷനിൽ ഒപ്പുവച്ചത്. 2003 ഫെബ്രുവരി മൂന്നിന് ഈ ഉടമ്പടി റാറ്റിഫൈ ചെയ്യപ്പെടുകയും ഇത് 2003 ജൂലൈ 1-ന് നിലവിൽ വരുകയും ചെയ്തു.

## അവലംബം

ക്രോയേഷ്യ
വർഗ്ഗം:വധശിക്ഷ - വിവിധ രാജ്യങ്ങളിൽ
വധശിക്ഷ ബോസ്നിയ ഹെർസെഗോവിനയിൽ

വധശിക്ഷ നിയമം മൂലം നിർത്തലാക്കിയ രാജ്യമാണ് ബോസ്നിയ ഹെർസഗോവിന. 1998 നവംബറിൽ ഒരു കുറ്റത്തിനും വധശിക്ഷ നൽകുവാൻ പാടില്ല എന്ന നിയമം നിലവിൽ വന്നു. 1975 -ലാണ് ബോസ്നിയയിൽ ഒരു കൊലപാതകക്കുറ്റത്തിന് വധശിക്ഷ അവസാനമായി നൽകപ്പെട്ടത്. 21 ജൂൺ 2000-ലാണ് സ്ർപ്സ്ക റിപ്പബ്ലിക്കിൽ അവസാനമായി വധശിക്ഷ നടപ്പാക്കപ്പെട്ടത്.

## അവലംബം
പ്രസേകം

അതിരുദ്രം അടക്കമുള്ള യജ്ഞങ്ങളിൽ ഉപയോഗിക്കുന്ന ഒരു ഉപകരണമാണ് ***പ്രസേകം***.ഒരു ചതുരപാത്രത്തിനു ഒരു നീണ്ട വാൽവച്ചതുപോലുള്ള ഘടനയാണ് ഇതിനുള്ളത്.അതു ഉയർത്തിനിർത്താൻ ഒരു താങ്ങ് ഉണ്ടാകും.
ചുവന്ന സംസ്ഥാനങ്ങളും നീല സംസ്ഥാനങ്ങളും

വോട്ടിങ്ങിന്റെ അടിസ്ഥാനത്തിൽ അമേരിക്കൻ ഐക്യനാടുകളിലെ സംസ്ഥാനങ്ങളെ പൊതുവെ ചുവന്ന സംസ്ഥാനങ്ങളെന്നും നീല സംസ്ഥാനങ്ങളെന്നും തരം തിരിച്ചു കാണപ്പെടുന്നു. റിപ്പബ്ലിക്കൻ പാർട്ടിയ്ക്ക്  പൊതുവെ ഭൂരിപക്ഷം കിട്ടുന്നവ ചുവന്ന സംസ്ഥാനങ്ങൾ എന്നറിയപ്പെടുന്നു. ടെക്സാസ്, ജോർജിയ, മിസിസിപ്പി എന്നിവയൊക്കെ ഉദാഹരണങ്ങളാണ്. കൂടുതലായും ഡെമോക്രാറ്റിക് പാർട്ടി ഭൂരിപക്ഷം നേടുന്നവയെ പൊതുവിൽ നീല സംസ്ഥാനങ്ങൾ എന്നും വിളിക്കുന്നു. പൊതുവെ രാഷ്ട്രീയവൃത്തങ്ങളിലും മാദ്ധ്യമങ്ങളിലും ഇത്തരത്തിൽ ചർച്ച ചെയ്യപ്പെടാറുണ്ടെങ്കിലും പ്രാഥമികമായ ഒരു തരം തിരിക്കലൊന്നും അല്ല ഇത്തരത്തിലുള്ളത്.

## പുറത്തേയ്ക്കുള്ള കണ്ണികൾ

*A Liberal Life in the City by the Bay
*"One Fate, Two Fates, Red States, Blue States" 

വർഗ്ഗം:അമേരിക്കൻ ഐക്യനാടുകൾ
വധശിക്ഷ കിഴക്കൻ ടിമോറിൽ

വധശിക്ഷ നിലവില്ലാത്ത രാജ്യമാണ് കിഴക്കൻ ടിമോർ. 1999ലാണ് വധശിക്ഷ നിർത്തലാക്കപ്പെട്ടത്. മനുഷ്യാവകാശങ്ങൾക്കായുള്ള യൂറോപ്യൻ കൺവെൻഷന്റെ തെരഞ്ഞെടുക്കാവുന്ന രണ്ടാം പ്രോട്ടോക്കോൾ 2003-ൽ അംഗീകരിക്കപ്പെട്ടു. 

## അവലംബം

വർഗ്ഗം:വധശിക്ഷ - വിവിധ രാജ്യങ്ങളിൽ
വധശിക്ഷ അർമേനിയയിൽ

വധശിക്ഷ നിർത്തലാക്കപ്പെട്ട രാജ്യമാണ് അർമേനിയ. ഇവിടെ അവസാന വധശിക്ഷ നടപ്പിലാക്കിയത് 1991 ഓഗസ്റ്റ് 30-നാണ്. ഒരു വെടിയുണ്ട മാത്രമുപയോഗിച്ചാണ് അവസാന ശിക്ഷ നടപ്പിലാക്കപ്പെട്ടത്. കൊലപാതകം, രാജ്യദ്രോഹം, സൈനികകാര്യങ്ങളുമായി ബന്ധപ്പെട്ട ഗുരുതരമായ കുറ്റങ്ങൾ എന്നിവയ്ക്ക് വധശിക്ഷ നൽകുവാൻ രാജ്യത്ത് നിയമമുണ്ടായിരുന്നു. 2003-ലാണ് വധശിക്ഷ നിർത്തലാക്കപ്പെട്ടത്. വധശിക്ഷയ്ക്കു പകരം ജീവപര്യന്തം തടവുനൽകാനാണ് വ്യവസ്ഥ ചെയ്യപ്പെട്ടത്.

2003-ൽ അർമേനിയ മനുഷ്യാവകാശങ്ങൾക്കായുള്ള യൂറോപ്യൻ കൺവെൻഷന്റെ ആറാമത്തെ പ്രോട്ടോക്കോൾ അംഗീകരിച്ചു. ഇത് യുദ്ധസമയത്തെ ഗുരുതരമായ കുറ്റങ്ങൾക്ക് വധശിക്ഷ നൽകാൻ വ്യവസ്ഥ ചെയ്യുന്നുണ്ട്.  പതിമൂന്നാമത്തെ പ്രോട്ടോക്കോൾ 2006-ൽ ഒപ്പുവയ്ക്കപ്പെട്ടു. ഇത് എല്ലാ സാഹചര്യങ്ങളിലും വധശിക്ഷ ഒഴിവാക്കാൻ വ്യവസ്ഥ ചെയ്യുന്നു. 

## പുറത്തേയ്ക്കുള്ള കണ്ണികൾ
* സെക്കൻഡ് ഓപ്ഷണ‌ൽ പ്രോട്ടോക്കോൾ  ഐ.സി.സി.പി.ആറിന്; പ്രോട്ടോക്കോൾ നമ്പർ 6 , പ്രോട്ടോക്കോൾ നമ്പർ 13  
* വധശിക്ഷ നിർത്തലാക്കിയ രാജ്യങ്ങളും നില നിർത്തുന്നവയും  - ആമ്നസ്റ്റി ഇന്റർനാഷണലിന്റെ റിപ്പോർട്ട്

## അവലംബം

വർഗ്ഗം:വധശിക്ഷ - വിവിധ രാജ്യങ്ങളിൽ
വൃക്ഷാരാധന

വേദസംസ്കാരം ഉടലെടുക്കുന്നതിനും മുമ്പുതന്നെ ഭാരതത്തിൽ നിലനിന്നു വന്നിരുന്ന ഒരു ആരാധാനാ സമ്പ്രദായമാണ് വൃക്ഷാരാധന. എല്ലാ പ്രാക്തന സമൂഹങ്ങളും വൃക്ഷത്തിന് പ്രാധാന്യം നൽകിയതായി കാണാം. സിന്ധു നദീതട സംസ്കാരം തൊട്ടുതന്നെ ഈ ആരാധനാരീതി നിലനിന്നു വന്നതായി കരുതുന്നു. 

ഉത്തരകേരളത്തിൽ ധാരാളമായി കാണുന്ന കാലിച്ചാൻ കാവുകളും, കാലിച്ചാൻ മരങ്ങളും വൃക്ഷാരാധനയുമായി ബന്ധപ്പെട്ടതാണ്. ആൽ, അരയാൽ, ചെമ്പകം, കൂവളം, എരിഞ്ഞി മുതലായ വൃക്ഷങ്ങളും ഇങ്ങനെ ആരാധിക്കപ്പെടുന്നുണ്ട്. തുലാവം 10ന് പത്താമുദയത്തിന് കാലിത്തൊഴുത്തിന്റെ മുമ്പിൽ കാലിച്ചാൻ ഊട്ടുകയെന്ന ചടങ്ങ് ഗ്രാമങ്ങളിൽ ദുർലഭമായി ഇപ്പോഴും നടന്നുവരുന്നു. പല ആരാധനാ സ്ഥാനങ്ങളും വൃക്ഷങ്ങളുടെ പേരുമായി ചേർന്നു വന്നിട്ടുണ്ട്. നെല്ലിക്കാൽ, ആലിങ്കീൽ, അരയാലിങ്കീൽ, പൂവത്തിങ്കീൽ തുടങ്ങിയവ ഉദാഹരണങ്ങളാണ്. കാസർഗോഡ് ജില്ലയിലെ ഹൈന്ദവാരാധനാലയങ്ങളെ കുറിച്ചുള്ള പഠനം അവയുടെ ഉൽഭവ-വികാസങ്ങൾക്കു പിന്നിൽ പ്രവർത്തിച്ചിട്ടുള്ളചരിത്രപരമായ സ്വാധീനതകളെ പരിഗണിച്ചുകൊണ്ടാവണം. വൃക്ഷങ്ങളുടെ പേരുകളിൽ ഉള്ള പല സ്ഥലപ്പേരുകളും സൂചിപ്പിക്കുന്നത് അവയ്ക്ക് മനുഷ്യസമൂഹത്തിലുള്ള ഉയർന്ന സ്ഥാനമാകണം. പേരാവൂർ, മുരിങ്ങോടി, പെരുമ്പുന്ന എന്നിങ്ങനെ കണ്ണൂർ ജില്ലയിൽ വളരെയടുത്തടുത്തുതന്നെ വൃക്ഷങ്ങളുടെ പേരുകൾ ചേർന്ന് സ്ഥലപ്പേരുകളായ സ്ഥലങ്ങൾ അനവധിയാണ്.

പുരാതന റോമൻ-ഗ്രീക്ക് പുരാണങ്ങളിൽ മരങ്ങളെ ദൈവങ്ങളുടെ വാസസ്ഥലമായും ഒളിമ്പിക്ക് ദേവതകളുടെ കീഴിൽ വരുന്ന അമാനുഷ ശക്തിയായുമൊക്കെ കാണുന്നു. മറ്റു ഹൈന്ദവപുരാണങ്ങളിലും മരത്തിന് പരിശുദ്ധമായ ഒരു സ്ഥാനമാണ് നൽകിയിട്ടുള്ളത്. ഒരു മരത്തിന്റെ ശാഖകൾ ആകാശത്തോളമുയരുകയും അവയുടെ വേര് ഭൂമിയുടെ അടിയിലേക്ക് ആഴ്ന്ന് പൊകുകയും ചെയ്യുമ്പോൾ ആ മരം മൂന്ന് ലോകങ്ങളിലായി വസിക്കുന്നു എന്നു പറയപ്പെടുന്നു. അതിനെ സ്വർഗ്ഗലോകത്തേയും ഭൂമിയേയും പാതാളലോകത്തേയും ബന്ധിപ്പിക്കുന്ന ഒരു കണ്ണിയായിട്ടാണ് കാണുന്നത്.

## വൃക്ഷാരാധനയെ കുറിച്ച്
പി. സുബ്ബയ്യാപിള്ള

ഒരു ഹാസ്യ സാഹിത്യകാരനാണ് **പി. സുബ്ബയ്യാപിള്ള**. 

## ജീവിതരേഖ
പത്തനാപുരത്ത് 1942ൽ പഴനിയപ്പാപിള്ളയുടേയും പൊന്നമ്മാളിന്റെയും  മകനായി ജനനം. സ്കൂൾ വിദ്യാഭ്യാസത്തിനു ശേഷം സുബ്ബയ്യാപിള്ള ആലുവ യു. സി. കോളേജിലും  തിരുവനന്തപുരം യൂണിവേഴ്സിറ്റി കോളേജിലുമായി വിദ്യാഭ്യാസം  നടത്തി. ധനതത്വശാസ്ത്രത്തിൽ ബിരുദം  നേടി. മലയാറ്റൂർ, പി.കെ. വാസുദേവൻ നായർ, പി. ഗോവിന്ദപ്പിള്ള എന്നിവർ ഇദ്ദേഹത്തിന്റെ സഹപാഠികളായിരുന്നു. ഇക്കാലത്ത് മലയാറ്റൂർ രാമകൃഷ്ണൻ വരയ്ക്കുന്ന ചിത്രങ്ങളിൽ രസകരമായ അടിക്കുറുപ്പ് എഴുതിചേർക്കുക എന്നത് ഇദ്ദേഹത്തിന്റെ വിനോദമായിരുന്നു. അമ്പട ഞാനേ എന്ന കൃതിക്ക് 1999-ലെ സാഹിത്യ അക്കാദമി അവാർഡ് ലഭിച്ചു.  2003 സെപ്റ്റംബർ ഒൻപതിന് നിര്യാതനായി.

## അവലംബം

വർഗ്ഗം:1942-ൽ ജനിച്ചവർ
വർഗ്ഗം: 2003-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:സെപ്റ്റംബർ 9-ന് മരിച്ചവർ

വർഗ്ഗം:മലയാള ഹാസ്യസാഹിത്യകാരന്മാർ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:ഹാസ്യസാഹിത്യത്തിനുള്ള കേരള സാഹിത്യ അക്കാദമി പുരസ്‌കാരം ലഭിച്ചവർ
വധശിക്ഷ അൽബേനിയയിൽ

വധശിഷ നിർത്തലാക്കപ്പെട്ട രാജ്യമാണ് അൽബേനിയ. ഇവിടത്തെ അവസാന വധശിക്ഷ നടപ്പിലാക്കിയത് 1995 ജൂൺ 29-നായിരുന്നു. തൂക്കിക്കൊല്ലലായിരുന്നു വധശിക്ഷയ്ക്കുപയോഗിച്ചിരുന്ന രീതി. 2000 ഒക്റ്റോബർ 1-ന് കൊലപാതകക്കുറ്റത്തിനുള്ള വധശിക്ഷ നിർത്തലാക്കിയെങ്കിലും സൈനികക്കുറ്റങ്ങൾക്ക് മരണശിക്ഷ നൽകാനുള്ള വ്യവസ്ഥ ഒഴിവാക്കപ്പെട്ടിരുന്നില്ല. മനുഷ്യാവകാശങ്ങൾക്കുള്ള യൂറോപ്യൻ കൺവെൻഷന്റെ ആറാം പ്രോട്ടോക്കോളിൽ ഒപ്പുവച്ചതിനെത്തുടർന്നാണ് 2000 ഒക്റ്റോബർ ഒന്നിന് കൊലപാതകക്കുറ്റത്തിനു‌ള്ള വധശിക്ഷ നിർത്തലാക്കപ്പെട്ടത്.

മനുഷ്യാവകാശങ്ങൾക്കുള്ള യൂറോപ്യൻ കൺവെൻഷന്റെ 13-ആം പ്രോട്ടോക്കോൾ 2007-ൽ അൽബേനിയ റാറ്റിഫൈ ചെയ്തു. ഇതോടെ ഒരു കുറ്റത്തിനും വധശിക്ഷ നൽകാൻ പാടില്ല എന്ന വ്യവസ്ഥ നിലവിൽ വന്നു. വധശിക്ഷയ്ക്ക് പകരം ജീവപര്യന്തം തടവുശിക്ഷയാണ് നിലവിൽ വന്നത്.

## അവലംബം

വർഗ്ഗം:വധശിക്ഷ - വിവിധ രാജ്യങ്ങളിൽ
അൽബേനിയ
കുർസ്ക് ദുരന്തം

റഷ്യയുടെ അഭിമാനമായിരുന്ന *കുർസ്ക്* എന്ന അന്തർവാഹിനി 2000 ആഗസ്റ്റ് 14ന് ആർട്ടിക്ക് സമുദ്രത്തിൽ വച്ച് മുങ്ങിയതാണ് **കുർസ്ക് ദുരന്തം**. 118 നാവികരുമായി മോസ്കോയിലെ കോലാപെനിൻസുലയിൽ നിന്നു പുറപ്പെട്ടതായിരുന്നു ഈ ഭീമൻ അന്തർവാഹിനി. രണ്ട് ആണവ റിയാക്ടറുകൾ ഈ മുങ്ങിക്കപ്പലിലുണ്ടായിരുന്നു. അവ പൊട്ടിത്തെറിച്ചിരുന്നെങ്കിൽ വലിയ ആണവദുരന്തം സംഭവിച്ചേനെ. എന്നാൽ ആണവ ദുരന്തമൊന്നും  ഇതിൽ നിന്നുണ്ടായില്ല. എന്നാൽ കുറേയധികം  നാവികരുടെ മരണത്തിൽ ഇത് കലാശിച്ചു. 

വർഗ്ഗം:ദുരന്തങ്ങൾ - അപൂർണ്ണലേഖനങ്ങൾ
വർഗ്ഗം:2000-ലെ ദുരന്തങ്ങൾ
വർഗ്ഗം:റഷ്യൻ നാവികസേന
വർഗ്ഗം:മുങ്ങിക്കപ്പൽ ദുരന്തങ്ങൾ
വർഗ്ഗം:നാവിക അപകടങ്ങൾ
ജോർജി പ്ലെഖനോവ്

റഷ്യൻ വിപ്ലവകാരിയും മാർക്സിസ്റ്റ് സൈദ്ധാന്തികനുമായിരുന്നു **ജോർജ്ജി വാലെന്റിനോവിച്ച് പ്ലെഖാനോവ്** (29 നവംബർ 1856 – 30 മേയ് 1918 ). റഷ്യയിലെ സോഷ്യൽ ഡെമോക്രാറ്റ് പ്രസ്ഥാനത്തിന്റെ സ്ഥാപകരിലൊരാളും മാർക്സിസ്റ്റെന്ന് സ്വയം വിശേഷിപ്പിച്ചവരിൽ ഒരാളുമായിരുന്നു അദ്ദേഹം. രാഷട്രീയ വേട്ടയാടലിനെ തുടർന്ന് 1880 ൽ സ്വിറ്റ്സർലൻഡിലേക്ക് പലായനം ചെയ്യേണ്ടിവന്ന പ്ലെഖനോവ് അവിടെയിരുന്നു റഷ്യയിലെ സാർ ചക്രവർത്തിയുടെ ഭരണകൂടത്തെ അട്ടിമറിക്കാനുള്ള പ്രവർത്തനങ്ങൾക്ക് നേതൃത്വം നൽകി. 1917 ലെ ഫെബ്രുവരി വിപ്ലവത്തെതുടർന്ന് അദ്ദേഹം സ്വദേശമായ റഷ്യയിലേക്ക് തിരികെ വന്നുവെങ്കിലും ലെനിന്റെ ബോൾഷെവിക്ക് പാർട്ടിയുടെ കടുത്ത വിമർശകനായിത്തീർന്നു. തൊട്ടടുത്തവർഷം അന്തരിച്ചെങ്കിലും, റഷ്യൻ മാർക്സിസത്തിന്റെ സ്ഥാപകരിലൊരാളെന്ന നിലയിൽ അദ്ദേഹത്തിന് ഉയർന്ന ബഹുമതിയാണ്  റഷ്യൻ കമ്മ്യൂണിസ്റ്റ് പാർട്ടി നൽകിയത്.

## അവലംബം


## പുറത്തേയ്ക്കുള്ള കണ്ണികൾ
* Georgi Plekhanov Internet Archive, Marxists Internet Archive, marxists.org/
* Georgi Plekhanov Biography, Spartacus UK, spartacus.schoolnet.co.uk/
* Georgii Plexhanov Collected Works in 24 Volumes , Plekhanov Fond, plekhanovfound.ru/ In Russian.
* Tomb of Plekhanov
* The Plekhanov House in The National Library of Russia 

വർഗ്ഗം:1856-ൽ ജനിച്ചവർ
വർഗ്ഗം: 1918-ൽ മരിച്ചവർ
വർഗ്ഗം:നവംബർ 29-ന് ജനിച്ചവർ
വർഗ്ഗം:മേയ് 30-ന് മരിച്ചവർ

വർഗ്ഗം:മെൻഷെവിക്കുകൾ
വർഗ്ഗം:റഷ്യൻ സോഷ്യൽ ഡെമോക്രാറ്റിക്ക് ലേബർ പാർട്ടി അംഗങ്ങൾ
വർഗ്ഗം:റഷ്യൻ തത്ത്വചിന്തകർ
വർഗ്ഗം:റഷ്യൻ രാഷ്ട്രീയ ലേഖകർ
വർഗ്ഗം:മാർക്സിസ്റ്റ് സൈദ്ധാന്തികർ
കുതിരകളി

ഒരു അനുഷ്ടാന കലയാണ് കുതിരകളി. മുളകൊണ്ടും കുരുത്തോലകൊണ്ടും  കുതിരയെ ഉണ്ടാക്കുന്നു. അതും  ചുമലിലേറ്റിക്കൊണ്ട് താളത്തിനനുസരിച്ച് പാട്ടുപാടിക്കളിക്കും. സാധാരണയായി ചെറിയ ചെണ്ട വാദ്യോപകരണമായി ഉപയോഗിക്കുന്നു.

## ഇതും കാണുക
# കുതിരവേല
# മച്ചാട് മാമാങ്കം
# താണിക്കുടം ഭഗവതി ക്ഷേത്രം

വർഗ്ഗം:കേരളത്തിലെ അനുഷ്ഠാനകലകൾ
ചാത്തൻകളി

മലപ്പുറം ജില്ലയിൽ പൊന്നാനി, തിരൂർ താലൂക്കുകളിലെ പല പ്രദേശങ്ങളിലും  പ്രചാരത്തിലുള്ള നൃത്തകല. പ്രകടനത്തിന് നാലുപേർ വേണം. ചാത്തന്റെ കോലം  കെട്ടി ചെണ്ടമേളത്തിനനുസരിച്ച് നൃത്തം  ചെയ്യുന്നു. രണ്ടു കയ്യിലും നീളം കുറഞ്ഞ രണ്ടു കോലുണ്ടാകും. അവ തമ്മിൽ മുട്ടിച്ച് താളത്തിൽ ശബ്ദമുണ്ടാക്കും. തിരിഞ്ഞും മറിഞ്ഞും  ഇരുന്നും നൃത്തം ചെയ്തവസാനിപ്പിക്കുന്നു.

വർഗ്ഗം:കേരളത്തിലെ അനുഷ്ഠാനകലകൾ
തീയാട്ട്

ദേവാലയങ്ങളിൽ നടത്തുന്ന ഒരു അനുഷ്ഠാനകലയാണു് **തീയാട്ട്**. ഇത് പലവിധമുണ്ട്. അയ്യപ്പൻ തീയാട്ട്, ഭദ്രകാളിത്തീയാട്ട് എന്നിവയാണ് പ്രധാനം.തെയ്യാട്ട് ആണ് തീയാട്ട് ആയതെന്ന് സങ്കല്പിക്കുന്നു. തീയാട്ട് എന്ന ചടങ്ങിൽ തീപന്തം ഉഴിച്ചിലിന് പ്രാധാന്യം ഉള്ളതുകൊണ്ടാണ് ആ പേരു നന്നതെന്നും വാദമുണ്ട്.   തീയാട്ടിന്റെ പ്രകടനത്തിന് കുറഞ്ഞത് മൂന്നുപേർ വേണം. സന്ധ്യയ്ക്ക് ശേഷം പുണ്യാഹം കഴിച്ച് മുറ്റത്ത് കുലവാഴ നടും. ഭദ്രകാളിയുടെ/അയ്യപ്പന്റെ രൂപം വിവിധ വർണ്ണങ്ങളിൽ കളമെഴുതും. സംഘത്തിലെ പ്രധാനഗുരുവാണ് വേഷം കെട്ടുക. കളംവര കഴിഞ്ഞാൽ ഇഷ്ടദേവതാപ്രാർത്ഥന തുടങ്ങും. വാദ്യമേളങ്ങളോടു കൂടി പന്തം കത്തിച്ചുപിടിച്ച്, ഗാനം പാടിക്കൊണ്ട് നൃത്തം ചെയ്യുന്നു. കളമെഴുത്ത്, കഥാഭിനയം, കളംപൂജ, കളംപാട്ട്, കളത്തിലാട്ടം, തിരിയുഴിച്ചിൽ എന്നിവ തീയാട്ടിന്റെ മുഖ്യ ചടങ്ങുകളാണ്.  

അയ്യപ്പൻപാട്ടിനെ ആസ്പദമാക്കി തീയാട്ടു നമ്പ്യാന്മാരുടെയും, ഭദ്രകാളിയോട് ബന്ധപ്പെട്ട്, തീയാട്ടുണ്ണികളുടെയും 'തീയാട്ട്' എന്ന അനുഷ്ഠാനകല നിലനില്ക്കുന്നു.

## ചടങ്ങുകൾ
പരിശുദ്ധ സ്ഥലത്ത് അലങ്കരിച്ച പന്തലിൽ നിലത്ത് രൗദ്രരൂപിണിയായ ഭദ്രകാളിയുടെ അഷ്ടബാഹുക്കളോടുകൂടിയ രൂപം വരക്കുന്നു (കളം) കളമെഴുത്തിനു അരിപ്പൊടി, മഞ്ഞൾപ്പൊടി, കരിപ്പൊടി, പച്ചപ്പൊടി (കുന്നി, മഞ്ചാടി പോലുള്ള ഇലകൾ പൊടിച്ചത്) മഞ്ഞളും ചുണ്ണാമ്പും ചേർത്തുണ്ടാക്കുന്ന ചുവപ്പുപൊടി എന്നീ പഞ്ചവർണ്ണങ്ങളാണ് ഉപയോഗിക്കുന്നത്. വെറ്റില പാക്ക്, നാളികേരം, നെല്ല്, അരി, വിളക്കുകൾ എന്നിവ കൊണ്ട് കളം അലങ്കരിക്കുന്നു. സന്ധ്യ നേരത്ത് സന്ധ്യനേരത്ത് സന്ധ്യ കൊട്ടുണ്ട്. കഥകളിക്ക് സന്ധ്യവേല (കേളീ) ഉള്ളതുപോലെ തീയാട്ട് ഉണ്ട് എന്നറിയിക്കലാണ് ലക്ഷ്യം.ഇതിനുശേഷം അഷ്ടമംഗല്യവുമായിവെന്ന് ദേവിയെ ആവാഹിച്ച് എതിരേറ്റ് കൊണ്ടുവന്ന് കളത്തിൽ ലയിപ്പിക്കുന്നു. കളത്തിൽ പൂജ നടക്കുന്നു. പിന്നീട് ദേവീ സ്തുതികൾ രാഗതാളലയത്തോടെ പാടുന്നു. ദേവിയുടെ കേശാദിപാദവും പാദാദികേശവുമാണ് പ്രധാനമായി പാടുന്നത്. ഒരാൾ ദേഹത്തിൽ , കളത്തിൽ നിന്ന് ദേവീ ചൈതന്യം ആവാഹിച്ച് രൗദ്രരൂപിണിയായി ശ്രീ ഭദ്രകാളിയുടെ വേഷം കെട്ടുന്നു. ദാരികവധം കഴിഞ്ഞ് കോപാകുലയായി ദാരിക ശിരസ്സുമായി കൈലാസ്ത്തിൽ എത്തുന്ന ഭാഗം മുതലാണ് അഭിനയിക്കുന്നത്. പരമശിവനായി നിലവിളക്കിനെ സങ്കല്പിക്കുന്നു. ശിരസ്സ് പിതാവിന് സമർപ്പിച്ച ദാരികവധം കഴിഞ്ഞ കഥ നൃത്തത്തിൽ കൂടിയും അഭിനയത്തിൽ കൂടിയും ശ്രീ പരമേശ്വരനെ പറഞ്ഞ് മനസ്സിലാക്കുന്നതാണ് അവതരിപ്പിക്കുന്നത്.  തീയാട്ടിന്റെ അവസാനം പന്തം കത്തിച്ച് ഉഴിഞ്ഞ് തെള്ളീപ്പൊടി എറിഞ്ഞ് ഭൂതപ്രേതാദികളെയും മറ്റു ദോഷങ്ങളും അകറ്റുന്നു. ശേഷം മുടി (കിരീടം) അഴിച്ച് ഉഴിഞ്ഞ് ചട്ങ്ങ് അവസാനിപ്പിക്കുന്നു.
## ഫലശ്രുതി
ശത്രുദോഷത്തിനും ഭൂതപ്രേതാദി ബാധകളെ ഒഴിപ്പിക്കുന്നതിനും വസൂരി തുടങ്ങിയ സാംക്രമികരോഗങ്ങൾ വരാതിരിക്കാനും മറ്റ് ഉദ്ദിഷ്ടകാര്യസാധ്യതക്കും ദേവീ പ്രീതിക്കുവേണ്ടി തീയാട്ട് നടത്തപ്പെടുന്നു.
തീയാട്ടിന് ഉപയോഗിക്കുന്ന പ്രധാന വാദ്യം പറയാണ്. മേളക്കൊഴുപ്പിനായി ചെണ്ടയും മറ്റ് വാദ്യങ്ങളും ഉപയോഗിക്കാറുണ്ട്.
(കടപ്പാട്: മാവേലിക്കര മറുതാക്ഷീ ക്ഷേത്രം, ഉമ്പർനാട് കരയോഗം അശ്വതിമഹോത്സവ നോട്ടീസ്, 2017)

വർഗ്ഗം:കേരളത്തിലെ അനുഷ്ഠാനകലകൾ
പാക്കനാർകളി

ഒരു അനുഷ്ഠാനകലയാണ് **പാക്കനാർകളി**. ആറു പേരുള്ള സംഘമാണ് ഇതവതരിപ്പിക്കുന്നത്. പറയിപെറ്റ പന്തിരുകുലത്തിലെ പാക്കനാരാണ് കഥാനായകൻ. ഭയം ജനിപ്പിക്കുന്നതു പോലെ കോലങ്ങൾ വരയ്ക്കുന്നു. കൈയ്യിൽ പാണൻതോൽ പിടിച്ച് രണ്ടു തുള്ളർകാർ രംഗത്ത് വന്ന് വാദ്യത്തിനും  പാട്ടിനുമനുസരിച്ച് തുള്ളുന്നു. വിളക്കുവച്ച് നിറനാഴിയൊരുക്കി പാക്കനാരുടെ കഥചൊല്ലുന്നു. മദ്ദളം, ഉടുക്ക്, കൈത്താളം, കിണ്ണൻ എന്നിവയാണ് പ്രധാന വാദ്യോപകരണങ്ങൾ.

വർഗ്ഗം:കേരളത്തിലെ അനുഷ്ഠാനകലകൾ
വെള്ളിക്കോൽ

thumb|വെള്ളിക്കോൽ ഉപയോഗിക്കുന്ന വിധം
20-ആം നൂറ്റാണ്ടിന്റെ അന്ത്യദശകങ്ങൾ വരെ നിലവിലുണ്ടായിരുന്ന ഒരു അളവുപകരണമാണ് വെള്ളിക്കോൽ. കിഴങ്ങ്, ചേന, ചേമ്പ്, മഞ്ഞൾ തുടങ്ങിയ കാർഷികോത്പന്നങ്ങളും മത്സ്യം തുടങ്ങിയവയും തൂക്കിവിറ്റിരുന്നത് ഇതുപയോഗിച്ചാണ്. കൂടുതൽ കൃത്യവും ലളിതവും മാനകീകൃതവുമായ തുലാസ്സും ഇലക്ട്രോണിൿ തുലാസ്സും പ്രചാരത്തിൽ വന്നതോടെ ജനങ്ങളുടെ ദൈനംദിനജീവിതത്തിൽ വെള്ളിക്കോലിന്റെ ഉപയോഗം  തികച്ചും ഇല്ലാതായി.
## നിർമ്മിതി
രണ്ടര അടീ നീളമുള്ള ദണ്ഡ് ചെത്തിമിനുക്കി ഒരറ്റത്തുനിന്ന് മറ്റേ അറ്റത്തേക്ക് കനം  കുറച്ച് കനം കുറച്ച് ഉഴിഞ്ഞെടുക്കുന്നു. ശേഷം  ഇരുവശത്തും  ഇരുമ്പുവളയങ്ങൾ ഘടിപ്പിക്കുന്നു. ദണ്ഡിന്റെ ഒരറ്റത്തു് ഗോളാകൃതിയിൽ ഒന്നോ അതിലധികമോ ഭാഗങ്ങളായി ഘനമുള്ള ഏതെങ്കിലും ലോഹംകൊണ്ടു് പൊതിയുമായിരുന്നു. ചെമ്പ്, ഇരുമ്പ് അങ്ങനെയുള്ള ലോഹങ്ങളാണ് കൂടുതലും ഉപയോഗിച്ചിരുന്നത്. മികച്ച വെള്ളിക്കോലുകളിൽ, കൂടുതൽ സ്ഥിരവും ദീർഘകാലത്തേക്കു് കൃത്യതയും ലഭിക്കാൻ ആദ്യകാലങ്ങളിൽ വെള്ളി കൊണ്ടാണ് പൊതിഞ്ഞിരുന്നത്. വെള്ളിക്കുപകരം ഇരുമ്പോ ചെമ്പോ ഉപയോഗിക്കുന്ന കോലുകൾക്കുപോലും വെള്ളിക്കോൽ എന്ന പേർ പ്രചാരത്തിലായതു് അങ്ങനെയാണു്. കനം  കുറഞ്ഞ ഭാഗത്തെ ചുറ്റിനോട് ചേർന്ന് ഒരു കൊളുത്തും  പിടിപ്പിക്കും. ഈ കൊളുത്തിൽ തൂക്കിയാണ് ഭാരം കണക്കാക്കുന്നത്.
thumb|ചൈനയിൽ ഇപ്പോഴും പ്രചാരത്തിലുള്ള ഒരിനം വെള്ളിക്കോൽ
## പ്രവർത്തനതത്വം
ഒരു ഒന്നാംവർഗ്ഗ ഉത്തോലകമാണു് വെള്ളിക്കോൽ. ബലം, അതു പ്രയോഗിക്കപ്പെടുന്ന അകലം എന്നിവയുടെ ഗുണനഫലമായ മൊമെന്റ് സമതുലനം ചെയ്യാൻ ഇതിൽ ഏതെങ്കിലും ഒന്നു് മറ്റേതിനെ അപേക്ഷിച്ച് ക്രമീകരിച്ചാൽ മതി എന്നതാണു് വെള്ളിക്കോലിന്റെ അടിസ്ഥാനപ്രവർത്തനതത്വം
## പ്രയോഗം
വെള്ളിക്കോലിൽ കുറെ ചെറിയ വരകളും വലിയവരകളും കാണാം. ആ വരകളിലാണ് ബാലൻസിംഗിനായി ചരട് പിടിക്കുന്നത്. ഒരു വശത്തുള്ള കൊളുത്തിൽ ഭാരം തൂക്കുവാനുള്ള വസ്തുക്കൾ വച്ചിട്ടു  വെള്ളിക്കോൽ തിരശ്ചീനമായി നിൽക്കുവാൻ ചരട് ഇടത്തോട്ടോവലത്തോട്ടോ നീക്കുന്നു. വെള്ളിക്കോൽ തിരശ്ചീലമായി നിൽക്കുന്ന സമയത്തെ ചരടിന്റെ സ്ഥാനം നോക്കിയാണ് തൂക്കം പറയുന്നത്. ആദ്യകാലങ്ങളിൽ റാത്തലിലായിരുന്നു വെള്ളിക്കോലിലെ തൂക്കം കണക്കാക്കിയിരുന്നത്. പിന്നെ കിലോയിലും പറയാവുന്ന വെള്ളിക്കോലുകൾ ഉണ്ടായിരുന്നു. ദണ്ഡിന്റെ മധ്യഭാഗത്തോട് ചേർന്ന് കാണൂന്ന വര ഒരു കിലോ. പിന്നെ ഓരോ വരയും ഓരോ കിലോ വർദ്ധിക്കുന്നതായി കണക്കാക്കാം. 5 കിലോ 10 കിലോ എന്നതിന്റെയവിടെ വലിയ വരകൾ, ചിലപ്പോൾ നക്ഷത്രം. ഒരോ ദണ്ഡിനും പരമാവധി തൂക്കാവുന്നത് ദണ്ഡ് നിർമ്മിക്കുമ്പോൾ തന്നെ നിർണ്ണയിച്ചിരിക്കും. ബാലൻസിംഗിനായി പിടിക്കുന്ന ചരട് തൂക്കുന്ന വസ്തുവിന്റെ ഏറ്റവുമടുത്ത് പിടിക്കുമ്പോൾ ലഭിക്കുന്നതാണ് പരമാവധി തൂക്കം. 
## ഇതും കാണുക
കേരളത്തിലെ പുരാതന അളവുതൂക്കങ്ങൾ
## അവലംബം


വർഗ്ഗം:അളവുപകരണങ്ങൾ
കാളവേല

കന്നുപൂട്ടലിനുപയോഗിക്കുന്ന കാളയുടേയും മറ്റ് കാലികളുടേയും ഐശ്വര്യത്തിനും ഇവയ്ക്ക് രോഗം വരാതിരിക്കാനും നടത്തുന്ന ഒരു വഴിപാടാണ് **കാളവേല**. കേരളത്തിലെ ഗതകാല കാർഷിക സംസ്കൃതിയുടെ ഭാഗമായ  ഒരുത്സവമാണിതും. ആദ്യകാലങ്ങളിൽ കർഷകർ; തങ്ങളുടെ വിളകളേയും കാലികളേയും kond povumസംരക്ഷിച്ചിരുന്ന കാവിലെ ദേവിയെ സന്തോഷിപ്പിക്കാനായി കാളകളുടേയും മറ്റും രൂപം കെട്ടിയുണ്ടാക്കി കാവുകളിൽ സമർപ്പിക്കുന്ന ആചാരമായിട്ടാണ് ഇത് തുടങ്ങിയതെന്ന് കരുതപ്പെടുന്നു. ഈ ആചാരം കാലാന്തരത്തിൽ രൂപഭേദങ്ങൾ വന്ന് എന്നു കാണുന്ന രീതിയിലെ കാളവേലയായി പരിണമിച്ചെന്നും കരുതപ്പെടുന്നു. ക്ഷേത്രോത്സവനാളിൽ വീടുകളിൽ മരവും വൈക്കോലും കൊണ്ട് കാളയുടെ കൂറ്റൻ രൂപങ്ങളുണ്ടാക്കുന്നു. കോടിമുണ്ട് പൊതിയുന്ന ഈ രൂപത്തെ തോളിലേറ്റി ചെണ്ടക്കാരുടെ അകമ്പടിയോടെ ക്ഷേത്രത്തിലെത്തി ദേവതയ്ക്ക് നടയ്ക്ക് വയ്ക്കുന്നതാണ് വഴിപാട്.

പ്രസിദ്ധമായ കാളവേലകളിൽ ഒന്ന് വള്ളുവനാട്ടിൽ ചെർപ്പുളശ്ശേരിയിലെ പുത്തനാൽക്കൽ ഭഗവതിക്ഷേത്രത്തിൽ നടത്തപ്പെടുന്നതാണ്.

## ഇതും കാണുക
* എടുപ്പുകുതിര
* കെട്ടുകാഴ്ച
* ഓച്ചിറ കാളകെട്ട്
* വൈരങ്കോട് വേല

## ചിത്രങ്ങൾ

Kalavela at Cherpulassery 5.jpg|കാളവേലാഘോഷം
Kalavela at Cherpulassery 6.jpg |കാളവേലയ്ക്ക് നിർത്തിയിരിക്കുന്ന കാളകൾ


## അവലംബങ്ങൾ

വർഗ്ഗം:അനുഷ്ഠാനങ്ങൾ
ലോകജനസംഖ്യ

[thumb|300px|1800-മുതൽ 2010 വരെ, ഉണ്ടായ ലോകജനസംഖ്യാ വർദ്ധനവിന്റെ ഗ്രാഫ്. ചുവപ്പ്, ഓറഞ്ച്, പച്ച എന്നീ വരകൾ [http://www.un.org/esa/population/publications/longrange2/WorldPop2300final.pdf യു.എൻ. 2004 കണക്കുകൾ] പ്രകാരവും കറുപ്പ് [http://www.census.gov/ipc/www/worldhis.html യു.എസ്. സെൻസസ് ബ്യൂറോ ഹിസ്റ്റോറിക്കൽ എസ്റ്റിമേറ്റ്] പ്രകാരവുമാണ്.](https://ml.wikipedia.org/wiki/%E0%B4%AA%E0%B5%8D%E0%B4%B0%E0%B4%AE%E0%B4%BE%E0%B4%A3%E0%B4%82:World-Population-1800-2100.png)
ഭൂമിയിൽ അധിവസിക്കുന്ന മനുഷ്യരുടെ ആകെ എണ്ണത്തെയാണ് **ലോക ജനസംഖ്യ** എന്നതുകൊണ്ട് ഉദ്ദേശിക്കുന്നത്. യു.എൻ.ജനസംഖ്യ കണക്കുപ്രകാരം 2011 ഒക്ടോബർ 31-ന് ലോക ജനസംഖ്യ  700 കോടി തികഞ്ഞു.

## ചരിത്രം
1804 വരെ ലോക ജനസംഖ്യ 100 കോടി എത്തിയിരുന്നില്ല. എന്നാൽ 1927-ൽ 200 കോടിയായും 1959-ൽ 300 കോടിയായും ഇത് വർധിച്ചു. 1974-ൽ 400 കോടിയായും 1987-ൽ 500 കോടിയായും വർധിച്ച ജനസംഖ്യ 1998 ലാണ് 600 കോടിയായും 2019-ൽ 760 കോടി ആകുമെന്നാണ് കണക്ക്



### 6 ബില്യൺത് ബേബി
ബോസ്നിയയുടെ തലസ്ഥാനമായ സരാജവോയിൽ പിറന്ന ഒരു കുട്ടിയുടെ പേരാണ് **6 ബില്യൺത് ബേബി**. പേരു സൂചിപ്പിക്കുന്നതു പോലെ തന്നെ ഈ കുട്ടിയുടെ ജനനത്തോടെയാണ് ലോക ജനസംഖ്യ അറുനൂറു  കോടി തികഞ്ഞതെന്ന് രേഖപ്പെടുത്തിയിട്ടുള്ളത്. 1999 ഒക്ടോബർ 12നാണ് 6 ബില്യൺത് ബേബി ജനിച്ചത്. ഈ കുട്ടിയുടെ പേര് അഡ്നാൻ ബെവിക്ക് എന്നാണ്.

## ഭാവിയിൽ
2025 ൽ ലോകത്തെ ജനസംഖ്യ 8 ബില്യനായും 2083 ഓടെ 1000 കോടിയുമായി വർധിക്കുമെന്നാണ് 
യുഎൻ കണക്കുകൾ പറയുന്നത്.
## വെല്ലുവിളി
ജനങ്ങളുടെ എണ്ണം ക്രമാതീതമായി വർധിക്കുന്നത് പല തരത്തിലുള്ള വെല്ലുവിളികളെ നേരിടേണ്ട സാഹചര്യത്തിലേക്ക് മനുഷ്യസമൂഹത്തെ എത്തിക്കുമെന്ന് പ്രതീക്ഷിക്കുന്നു. 2025-ഓടെ 180 കോടി ജനങ്ങൾ ഗുരുതരമായ ശുദ്ധജലക്ഷാമത്തിന് വിധേയരാകുമെന്നാണ് ഇന്റർ നാഷണൽ മാനേജ്മെൻറ് ഇൻസ്റ്റിറ്റിയൂട്ട് വ്യക്തമാക്കിയിരിക്കുന്നത്
## ലോക ജനസംഖ്യയുമായി ബന്ധപ്പെട്ട പട്ടികകൾ

### ഏറ്റവും ഉയർന്ന ജനസംഖ്യയുള്ള പത്തു രാഷ്ട്രങ്ങൾ

## അവലംബം


വർഗ്ഗം:കാനേഷുമാരി
തിഥി

ഭാരതീയരീതികളിലെ പഞ്ചാംഗത്തിലെ അഞ്ച് അംഗങ്ങളിൽ ഒരു ഭാഗമാണ് **തിഥി**. വാരം, നാൾ, തീയതി, തിഥി തുടങ്ങി ഒരു പ്രത്യേക ദിവസത്തെ സൂചിപ്പിക്കാനുള്ള വിവിധ മാർഗ്ഗങ്ങളിൽ ഒന്നു്. തിഥിയെ പക്കം എന്നും പറയാറുണ്ടു്.

ചന്ദ്രനും സൂര്യനും കോണീയ അകലം 12°(പന്ത്രണ്ടു ഡിഗ്രി) വ്യത്യാസം വരാൻ വേണ്ടി വരുന്ന സമയമാണ് ഒരു തിഥി. ചന്ദ്രൻ ഭൂമിയെ പ്രദക്ഷിണം വെക്കുന്പോൾ സൂര്യപ്രകാശം ചന്ദ്രമണ്ഡലത്തിൽ തട്ടി പ്രതിഫലിക്കുന്നത്തിന്റെ അളവിൽ വ്യത്യാസം വരുന്നു. ചന്ദ്രന്റെ ഈ വൃദ്ധി‌‌ക്ഷയമനുസരിച്ചാണ് തിഥി കണക്കാക്കുന്നത്. സൂര്യന്റെയും ചന്ദ്രന്റെയും സ്ഥാനത്തിനനുസരിച്ചു തിഥിയുടെ കാലയളവ്‌ വ്യത്യസ്തമാണ്.  സാധാരണ ഈ കാലയളവ്‌ പത്തൊൻപതു മുതൽ ഇരുപത്തിയാറു മണിക്കൂർ വരെയാണ്.

## കൃത്യമായ കാലഗണന
ആകാശത്തു് സൂര്യന്റേയും ചന്ദ്രന്റേയും സ്ഥാനം ഒരൊറ്റ സ്ഫുടത്തിൽ വരുന്ന നിമിഷമാണു് അമാവാസി സംഭവിക്കുന്നതു്. ഈ സമയത്തു് ചന്ദ്രന്റെ, ഭൂമിയ്ക്കഭിമുഖമായി നിൽക്കുന്ന അർദ്ധഗോളം സൂര്യനു് എതിരെയായതുകൊണ്ട് ഏകദേശം പൂർണ്ണമായിത്തന്നെ ഇരുണ്ടിരിക്കും. കൂടാതെ അതേ പശ്ചാത്തലത്തിൽ തന്നെ, ശക്തമായ പ്രകാശത്തോടെ സൂര്യനും സ്ഥിതിചെയ്യുന്നു. അതിനാൽ ഭൂമിയിൽനിന്നും നോക്കുമ്പോൾ ചന്ദ്രൻ അദൃശ്യമായിരിക്കും.

ഈ നിമിഷം മുതൽ സമയം കണക്കാക്കിയാൽ വീണ്ടും ഇതേ സംഭവം നടക്കുന്നതു് ഏകദേശം ഒരു മാസം കഴിഞ്ഞതിനുശേഷം ആയിരിക്കും. ഈ രണ്ടു സമയബിന്ദുക്കൾക്കിടയിലുള്ള ഇടവേളയെ 30 ആക്കി ഭാഗിച്ചിരിക്കുന്നു. അതിൽ ഒന്നാണു് ഒരു തിഥി.

എന്നാൽ രണ്ട് അമാവാസികൾക്കിടയിലുള്ള ദൂരം കൃത്യം 30 കലണ്ടർ ദിവസങ്ങളല്ല. സൂര്യനും ചന്ദ്രനും  വീണ്ടും ഒരേ സ്ഥാനത്തെത്തുന്നതു് 360 ഡിഗ്രിയിൽ അല്ലെന്നതും വർഷത്തിലെ വിവിധ സമയങ്ങളിൽ ഇവയുടെ ഗതിവേഗം (ഭൂമിയിൽനിന്നു നോക്കുമ്പോൾ) വ്യത്യാസപ്പെട്ടിരിക്കുമെന്നതുമാണു് ഇതിനു കാരണം. അതിനാൽ ഒരു തിഥി എത്ര മണിക്കൂർ ആണെന്നതിനു് സൂക്ഷ്മമായ കണക്കുകൂട്ടൽ ആവശ്യമാണു്.

## തിഥിയുടെ പേരുകളും ബന്ധപ്പെട്ട വാക്കുകളും
പ്രഥമ അഥവാ പ്രതിപദം, ദ്വിതീയ, തൃതിയ, ചതുർത്ഥി, പഞ്ചമി, ഷഷ്ഠി, സപ്തമി, അഷ്ടമി, നവമി, ദശമി, ഏകാദശി, ദ്വാദശി, ത്രയോദശി, ചതുർദശി, പഞ്ചദശി എന്നിങ്ങനെയാണു് തിഥികൾക്കു് പേരിട്ടിരിക്കുന്നതു്. പഞ്ചദശി പൌർണമിയോ അമാവാസിയോ ആകാം.  പതിനഞ്ചു തിഥി കൂടുന്നതാണ് ഒരു പക്ഷം അഥവാ പക്കം ('പക്ഷം'(ചിറകു്) എന്ന വാക്കിന്റെ മലയാളതത്ഭവമാണു് പക്കം.) ഒരു മാസത്തിൽ രണ്ടു പക്ഷങ്ങളുണ്ട് - കറുത്ത പക്ഷവും (കൃഷ്ണപക്ഷം) വെളുത്ത പക്ഷവും (ശുക്ലപക്ഷം).  കറുത്ത വാവ് കഴിഞ്ഞുള്ള ആദ്യത്തെ ദിവസം (ശുക്ലപക്ഷപ്രഥമ) മുതൽ പൌർണമി വരെ ശുക്ലപക്ഷവും വെളുത്ത വാവു കഴിഞ്ഞുള്ള ആദ്യത്തെ ദിവസം (കൃഷ്ണപക്ഷപ്രഥമ) മുതൽ അമാവാസി വരെ കൃഷ്ണപക്ഷവും.

ഒരു ദിവസത്തെ തിഥി എന്ന നിലയിലും പക്കം എന്നു പറയാറുണ്ടു്. ഒരു പ്രത്യേക സംഭവം കഴിഞ്ഞ് ഇത്ര ദിവസം എന്ന അർത്ഥത്തിൽ 'മൂന്നാംപക്കം', 'ഏഴാംപക്കം' എന്നെല്ലാം ഭാഷയിൽ സാധാരണ പ്രയോഗിക്കാറുണ്ടു്.

സന്ദർഭത്തിനനുസരിച്ച്, തിഥി എന്നതിന് അമാവാസി എന്നും സമയം എന്നും അർത്ഥമുണ്ട്. ഒരു തിഥിയിൽ കൂടുതൽ സമയം തങ്ങാത്തവൻ എന്ന അർത്ഥത്തിലാണു് അതിഥി എന്ന വാക്കു പ്രചാരത്തിൽ വന്നതു്.

## അവലംബം


വർഗ്ഗം:ഭാരതീയ ജ്യോതിശാസ്ത്രം
വർഗ്ഗം:സമയത്തിന്റെ ഏകകങ്ങൾ
ഹോപ്‌ഫീൽഡ് ശൃംഖല

ജോൺ ഹോപ്‌ഫീൾഡ് നിർമ്മിച്ച ഒരു പുനരാഗമന കൃതൃമ നാഡീ വ്യൂഹമാണ് ഹോപ്‌ഫീൾഡ് ശൃംഖല.
ഇത് ഒരു
;പുനരാഗമന ശൃംഖലയാണ്: ലഭിക്കുന്ന ഉത്തരം തിരികെ യന്ത്രത്തിലേക്ക് തന്നെ നിവേശിപ്പിക്കുന്നുണ്ട്
;തുല്യ ഭാരമുള്ള ശൃംഖലയാണ്: ഇൻപുട്ടിൽ നിന്നും ഔട്ട്‌പുട്ടിലേക്കും തിരികെയും തുല്യഭാരമാണ് നൽകുന്നത്.
ഹോപ്‌ഫീൾഡ് ശൃംഖല ബൈനറി (0,1) ബൈപ്പോളാർ (+1, -1) എന്നിങ്ങനെയുള്ള മൂല്യങ്ങൾ സ്വീകരിക്കും.
## അവലംബം

വർഗ്ഗം:കൃത്രിമബുദ്ധി
വധശിക്ഷ അൻഡോറയിൽ

വധശിക്ഷ നിയമപരമായി നിർത്തലാക്കപ്പെട്ട രാജ്യമാണ് അൻഡോറ. 1943 ഒക്റ്റോബർ 18-നാണ് ഇവിടെ അവസാനമായി വധശിക്ഷ നടപ്പിലാക്കിയത്. ആന്റണി ആറെനി എന്നയാളെ തന്റെ രണ്ട് സഹോദരന്മാരെ കൊന്ന കുറ്റത്തിന് ഫയറിംഗ് സ്ക്വാഡുപയോഗിച്ച് വധിക്കുകയായിരുന്നു. 1990-ൽ അൻഡോറയിൽ വധശിക്ഷ നിർത്തലാക്കപ്പെട്ടു. മനുഷ്യാവകാശങ്ങൾക്കായുള്ള യൂറോപ്യൻ കൺവെൻഷന്റെ ആറാം പ്രോട്ടോക്കോൾ 1996 ഫെബ്രുവരി 1-ന് നിലവിൽ വരുകയും ചെയ്തു.

## അവലംബം

* http://www.geocities.com/richard.clark32@btinternet.com/europe.html

വർഗ്ഗം:വധശിക്ഷ - വിവിധ രാജ്യങ്ങളിൽ
അൻഡോറ
സനാതന ധർമ്മ കോളേജ്

കേരള സർവ്വകലാശാലയുടെ കീഴിൽ ആലപ്പുഴയിൽ പ്രവർത്തിക്കുന്ന ഒരു കലാലയമാണ് സനാതന ധർമ്മ കോളേജ് അഥവാ എസ്. ഡി. കോളേജ്. ഇത് കേരള സർവ്വകലാശാല അംഗീകൃതമായ ഏറ്റവും പഴയ എയ്ഡഡ് കോളേജുകളിലൊന്നാണ്. ഇപ്പോൾ എൻ. ഏ. ഏ. സി. നാല് താരകം ഈ കലാലയത്തിനു നൽകിയിട്ടുണ്ട്. കല, ശാസ്തം, കൊമേഴ്സ് എന്നിവയിൽ പതിനൊന്ന് ഡിപ്പാർട്ട്‌മെന്റുകൾ ഇവിടെയുണ്ട്.

വി. പാർത്ഥസാരഥി അയ്യങ്കാർ, വി സുന്ദരനായിഡു എന്നിവർ ചേർന്നാണ് ആലപ്പുഴയുടെ വിദ്യാഭ്യാസ പുരോഗതിക്കായി ഈ കലാലയം സ്ഥാപിച്ചത്. 1946 ജൂൺ 20ന് സി.പി. രാമസ്വാമി അയ്യരാണ് കോളേജ് ഉദ്ഘാടനം ചെയ്തത്.

വർഗ്ഗം:കേരള സർവ്വകലാശാലക്കു കീഴിലുള്ള കലാലയങ്ങൾ
വർഗ്ഗം:ആലപ്പുഴ ജില്ലയിലെ കലാലയങ്ങൾ
ബോൾസ്മാൻ യന്ത്രം

ജി. ഹിന്റൺ, ടെറി എസ്. എന്നിവർ ചേർന്ന് കണ്ടെത്തിയ ഒരു പുനരാഗമന കൃതൃമ നാഡീ വ്യൂഹമാണ് **ബോൾട്സ്‌മാൻ യന്ത്രം**. ഇത് ഹോപ്‌ഫീൾഡ് ശൃംഖലയുടെ പോരായ്മകൾ പരിഹരിക്കാൻ വേണ്ടി നിർമ്മിച്ചതാണ്. ഹോപ്‌ഫീൾഡ് ശൃംഖലയിൽ ഉത്തരം ഒരു ലോക്കൽ മിനിമത്തിലേക്ക് കേന്ദ്രീകരിക്കുകയും അതുവഴി ഒരു കൃത്യമായ നില ലഭ്യമല്ലാതെ വരികയും ചെയ്യും. ബോൾസ്മാൻ യന്ത്രത്തിൽ ആദ്യം അതിന് വലിയതോതിൽ ഊർജ്ജം നൽകുകയും ( താപോർജ്ജം) പതിയെ പതിയെ അത് കുറച്ച് കൊണ്ടു വന്ന് യന്ത്രത്തെ ഒരു ഗ്ലോബൽ മിനിമത്തിലെത്തിക്കുകയും ചെയ്യും. ഇത് ലോഹസംസ്കരണത്തിലെ അനീലിങ്ങ് എന്ന പ്രകൃയക്ക് സമാനമായതിനാൽ ആ പേരിലാണ് അറിയപ്പെടുന്നത്.

വർഗ്ഗം:കൃത്രിമബുദ്ധി
അഡാപ്റ്റീവ് റെസണൻസ് സിദ്ധാന്തം

തലച്ചോറ് എങ്ങനെയാണ് വിവരങ്ങൾ ക്രോഡീകരിക്കുന്നത് എന്നതിൽ നിന്ന് ഗെയിൽ കാർപ്പെന്റെർ, സ്റ്റീഫൻ ഗ്രോസ്‌ബെഗ് എന്നിവർ ചേർന്ന് കണ്ടെത്തിയ ഒരു സിദ്ധാന്തമാണ് **ആർട്ട് (ഏ. ആർ. ടി.)** അഥവാ **അഡാപ്റ്റീവ് റെസണൻസ് സിദ്ധാന്തം**. ആർട്ടിന് പ്ലാസ്റ്റിക്ക് മുറ (പഠനസമയം - ആന്തരിക വിവരങ്ങൾ തിരുത്താം) , സ്റ്റേബിൾ മുറ (ആന്തരിക വിവരങ്ങളിൽ മാറ്റം വരുത്താൻ പറ്റില്ല) എന്നിങ്ങനെ രണ്ടു തരത്തിൽ പ്രവർത്തിക്കാം. ആർട്ട്  വളരെയധികം സങ്കീർണ്ണമായ പ്രവർത്തനം കാഴ്ചവയ്ക്കുന്നു. ഉദാഹരണത്തിന് ആവർത്തു പഠിപ്പിച്ച ഒരു കൂട്ടം ഇൻപുട്ടിൽ യഥാർത്ഥമായതിനെയും അല്ലാത്തതിനെയും തമ്മിൽ തിരിച്ചറിയാൻ ആർട്ടിനു സാധിക്കും.
ആർട്ട് മൂന്ന് തരമുണ്ട്.
* ആർട്ട്-1
* ആർട്ട്-2
* ആർട്ട്-3
ആർട്ട്-1 വളരെയധികമായി ഉപയോഗിക്കുന്നതിനാൽ പ്രധാനമായും ആർട്ട് എന്നു വിളിക്കപ്പെടുന്നത് ഇതിനെയാണ്. ഇതിന് രണ്ടു ഭാഗങ്ങളുണ്ട്. ഇൻപുട്ട് അഥവാ തുലനഭാഗവും, ഔട്ട്‌പുട്ട് അഥവാ അഭിജ്ഞാന ഭാഗവും.

വർഗ്ഗം:കൃത്രിമബുദ്ധി
അസോസിയേറ്റീവ് സ്മൃതി

മനുഷ്യ മസ്തിഷ്കം അസോസിയേറ്റീവ് സ്മൃതിയാണ് ഉപയോഗിക്കുന്നത്. അതായത് ഓർമ്മയുടെ ഒരു ഭാഗം നൽകിയാൽ ബാക്കിയുള്ളവ ഓർത്തെടുക്കാൻ മനുഷ്യർക്കാകും. എന്നാൽ കമ്പ്യൂട്ടർ സ്മൃതിയിൽ ഇത് സംബോധിതമാണ്. അതായത് വിവരം സൂക്ഷിച്ചിരിക്കുന്ന സ്ഥലത്തിന്റെ മേൽവിലാസം നൽകിയാൽ അവിടെയുള്ള വിവരം ലഭ്യമാക്കും. കമ്പ്യൂട്ടറിൽ മനുഷ്യഗുണം സന്നിവേശിപ്പിക്കാനുള്ള ശ്രമത്തിന്റെ ഭാഗമാണ് കൃതൃമ അസോസിയേറ്റീവ് സ്മൃതി. പുനരാഗമന ശൃംഖലയക്ക് അസോസിയേറ്റീവ് സ്മൃതി കാട്ടാനുള്ള കഴിവുണ്ടെന്ന് മനസ്സിലാക്കിയതിനെത്തുടെർന്ന് 1984ൽ ജോൺ ഹോപ്‌ഫീൾഡാണ് ഇത് കണ്ടെത്തിയത്. ഇൻപുട്ടും ഔട്ട്പുട്ടും ഒന്നായ അസോസിയേറ്റീവ് സ്മൃതിയെ ആട്ടോ അസോസിയേറ്റീവ് സ്മൃതി എന്നും രണ്ടായതിനെ ഹെറ്ററോ അസോസിയേറ്റീവ് സ്മൃതി എന്നും വിളിക്കുന്നു.

വർഗ്ഗം:കൃത്രിമബുദ്ധി
വധശിക്ഷ ഫിൻലാന്റിൽ

ഫിൻലാന്റിൽ **വധശിക്ഷ** (ഫിന്നിഷ്: *kuolemanrangaistus*) നിയമപരമായി നിരോധിക്കപ്പെട്ടിട്ടുണ്ട്. 

## ചരിത്രം
### സാർ ഭരണം

1823 വരെ ഗ്രാന്റ് ഡച്ചി ഓഫ് ഫിൻലാന്റിൽ വധശിക്ഷകൾ ജീവപര്യന്തം തടവായി കുറയ്ക്കുകയോ സൈബീരിയയിലേയ്ക്ക് നാടുകടത്തലായി മാറ്റുകയോ ചെയ്തിരുന്നു. സമാധാനകാലത്ത് വധിക്കപ്പെട്ട അവസാന വ്യക്തി 1825 ജൂലൈ 8-ന് വധിക്കപ്പെട്ട് ടാഹ്വോ പുറ്റ്‌കോണൻ എന്നയാളായിരുന്നു. സാർ ഭരണത്തിന്റെ ബാക്കി കാലയളവിൽ (1825–1917) ഫിൻലാന്റിൽ ഫലത്തിൽ വധശിക്ഷ നിലവിലില്ലായിരുന്നു.

### സ്വാതന്ത്ര്യത്തിനു ശേഷം

1917-ൽ സ്വാതന്ത്ര്യപ്രഖ്യാപനശേഷം ഫിൻലാന്റിലെ ക്രിമിനൽ കോഡിൽ വധശിക്ഷ വീണ്ടും ഉൾപ്പെടുത്തപ്പെട്ടു. 1918-ൽ ഫിൻലാന്റിലെ ആഭ്യന്തരയുദ്ധത്തിനൊപ്പം വധശിക്ഷ സാധാരണമായി നടപ്പാക്കപ്പെടുമായിരുന്നുവത്രേ. ഉദ്ദേശം 1,400–1,650 വൈറ്റ് ഗാർഡുകളും and 7,000–10,000 റെഡ് ഗാർഡുകളും വധിക്കപ്പെട്ടുവെന്നാണ് കണക്ക്. ഫയറിംഗ് സ്ക്വാഡുപയോഗിച്ചാണ് വധശിക്ഷകൾ നടപ്പാക്കപ്പെട്ടിരുന്നത്.

ശിതകാലയുദ്ധത്തിനും കണ്ടിന്യുവേഷൻ യുദ്ധത്തിനുമൊപ്പം ഉദ്ദേശം 550 വധശിക്ഷകൾ നടപ്പാക്കപ്പെട്ടു. ഇതിൽ 455 എണ്ണത്തോളം സോവിയറ്റ് നുഴഞ്ഞുകയറ്റക്കാരോ ചാരന്മാരോ അട്ടിമറിക്കാരോ ആയിരുന്നു. സൈനിക ഓഫീസർമാർക്ക് ഉത്തരവുകൾ അനുസരിക്കാത്തവരെയോ ഒളിച്ചോടുന്നവരെയോ കൊല്ലാൻ അധികാരമുണ്ടായിരുന്നുവെങ്കിലും ഇത് 13 കേസുകളിൽ മാത്രമേ ഉപയോഗിക്കപ്പെട്ടിട്ടുള്ളൂ. നൈതികമായ കാരണങ്ങളാൽ യുദ്ധം ചെയ്യാൻ സാദ്ധ്യമല്ല എന്ന നിലപാടെടുത്ത ആർൻഡ് പെർക്യൂരിനെൻ എന്നയാളെ 1941-ൽ വധിച്ചതാണ് ഏറ്റവും പ്രശസ്തമായ വധശിക്ഷകളിലൊന്ന്. തോക്കെടുത്ത് യുദ്ധമുന്നണിയിലേയ്ക്ക് പോകാൻ വിസമ്മതിച്ചതായിരുന്നു കുറ്റം.

സിവിലിയൻ കുറ്റങ്ങൾക്ക് വധിക്കപ്പെട്ട അവസാന ഫിൻലന്റുകാരൻ ടോവിയോ കോൾജോനെൻ എന്നയാളായിരുന്നു. 1942-ൽ ഒരു കുടുംബത്തിലെ ആറുപേരെ ഒരു കോടാലി ഉപയോഗിച്ച് കൊലപ്പെടുത്തി എന്നതായിരുന്നു കുറ്റം. ഫയറിംഗ് സ്ക്വാഡുപയോഗിച്ചായിരുന്നു ശിക്ഷ നടപ്പാക്കിയത്. 1943-ൽ സോവിയറ്റ് ചാരന്മാരെ വധിക്കുകയുണ്ടായി. 1943-ൽ വധിക്കപ്പെട്ട മാർട്ട കോസ്കിനെൻ ആയിരുന്നു ഫിൻലാന്റിൽ അവസാനം വധിക്കപ്പെട്ട സ്ത്രീ. രാജ്യദ്രോഹമായിരുന്നു ആരോപിക്കപ്പെട്ട കുറ്റം. 1944 സെപ്റ്റംബർ 2-ന് വധിക്കപ്പെട്ട ഒലാവി ലൈഹോ എന്ന സൈനികനായിരുന്നു ഫിൻലാന്റിൽ അവസാനമായി മരണശിക്ഷ ലഭിച്ച ഫിൻലാന്റുകാരൻ. ചാരവൃത്തി, രാജ്യദ്രോഹം, വഞ്ചന എന്നിവയായിരുന്നു ഇയാളുടെമേൽ ആരോപിക്കപ്പെട്ട കുറ്റങ്ങൾ. പിറ്റേദിവസം മൂന്ന് സോവിയറ്റ് ചാരന്മാരെ വധിക്കുകയുണ്ടായി. ഫിൻലാന്റിൽ വധിക്കപ്പെട്ട അവസാന മനുഷ്യർ ഇവരായിരുന്നു.

## വധശിക്ഷ നിർത്തലാക്കൽ
1949-ൽ സമാധാനകാലത്തെ കുറ്റങ്ങൾക്ക് വധശിക്ഷ നൽകുന്ന രീതി നിർത്തലാക്കപ്പെട്ടു. 1972-ൽ വധശിക്ഷ പൂർണ്ണമായി നിർത്തലാക്കപ്പെട്ടു. 2000-ൽ നിലവിൽ വന്ന പുതിയ ഭരണഘടന വധശിക്ഷ നിരോധിക്കുന്നുണ്ട്. 

പത്തൊൻപതാം നൂറ്റാണ്ടിലും അതിനുമുൻപും ശിരഛേദമായിരുന്നു വധശിക്ഷാരീതി. ഇരുപതാം നൂറ്റാണ്ടിൽ ഫയറിംഗ് സ്ക്വാഡ് ഉപയോഗിക്കാൻ തുടങ്ങി.

## അവലംബം

വർഗ്ഗം:വധശിക്ഷ - വിവിധ രാജ്യങ്ങളിൽ
ഫിൻലാന്റ്
പോതക്കിളി

പശ്ചിമഘട്ടത്തിൽ മാത്രം കാണപ്പെടുന്ന ഒരു പക്ഷിയാണ് **പോതക്കിളി.**  ഇവ മലമ്പ്രദേശങ്ങളിലാണ് കാണപ്പെടുന്നത്.പശ്ചിമഘട്ടത്തിലെ തദ്ദേശീയ പക്ഷിയായ ഇതിന്റെ ശാസ്ത്രീയ നാമം *Schoenicola platyurus* എന്നാണ്.  ചുറ്റുപാടുമായി ചേർന്നുപോകുന്ന നിറമാണിവയ്ക്ക്. പാറകളിലും മരങ്ങൾ നിറഞ്ഞപുൽമേടുകളിലുമാണ് ഇവയെ പ്രധാനമായും കണ്ടുവരുന്നത്. നീളമുള്ള വാലും തടിച്ച കൊക്കും ഇവയെ തിരിച്ചറിയാൻ സഹായിക്കുന്നു. ശരീരത്തിന്റെ മുകൾ ഭാഗത്ത് ഒരുതരം നര കലർന്ന ചാരനിറമാണ്. വാലിൽ വ്യക്തമല്ലത്ത വരകളുണ്ടാകും. മിക്കവാറും ഇണയോടൊപ്പമാകും ഇവയുടെ സഞ്ചാരം.

ഈ പക്ഷിയെക്കുറിച്ചുള്ള പ്രധാന വിവരങ്ങൾ താഴെ പറയുന്നവയാണ്:

* **കാണപ്പെടുന്ന ഇടങ്ങൾ:** ഉയരമുള്ള പുല്ലുകൾ നിറഞ്ഞ കുന്നിൻചെരിവുകളിലും ചതുപ്പുനിലങ്ങളിലുമാണ് ഇവയെ പ്രധാനമായും കാണാറുള്ളത്. റാണിപുരം, കക്കാടംപൊയിൽ തുടങ്ങിയ മലയോര മേഖലകളിൽ ഇവയെ കണ്ടെത്തിയിട്ടുണ്ട്.
* **പ്രത്യേകതകൾ:** പേര് സൂചിപ്പിക്കുന്നത് പോലെ, ഈ പക്ഷിയുടെ വാലിന് നല്ല വീതിയുണ്ടാകും (Broad tail). ദേശാടന സ്വഭാവമില്ലാത്ത ഇവയെ കണ്ടെത്തുക പ്രയാസമാണ്.
* **ശബ്ദം:** പ്രജനന കാലത്ത് ഇവ ഉയരത്തിൽ പറന്ന് പ്രത്യേക താളത്തിൽ ശബ്ദമുണ്ടാക്കാറുണ്ട്. 

## അവലംബം

## ബാഹ്യ ലിങ്കുകൾ
* Photos on the Internet Bird Collection